PATVIRTINTA

Raseinių Šaltinio progimnazijos

direktoriaus 2025 m. rugpjūčio d.

įsakymu Nr. V1-

### RASEINIŲ ŠALTINIO PROGIMNAZIJOS

**2025–2026 MOKSLO METŲ PRADINIO IR PAGRINDINIO UGDYMO PROGRAMŲ**

**UGDYMO PLANAS**

**I SKYRIUS**

**BENDROSIOS NUOSTATOS**

1. Raseinių Šaltinio progimnazijos (toliau – progimnazija) 2025-2026 metų pradinio ir pagrindinio ugdymo programų ugdymo planas reglamentuoja pradinio, pagrindinio ugdymo programos I dalies, mokiniams, turintiems specialiųjų ugdymosi poreikių, pritaikytų programų (toliau – ugdymo programos) ir su šiomis programomis susijusių neformaliojo vaikų švietimo programų įgyvendinimą progimnazijoje.

2. Ugdymo plano tikslas:

2.1. apibrėžti pagrindinius reikalavimus ugdymo procesui organizuoti, sudarant galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų.

3. Ugdymo plano uždaviniai:

3.1. nustatyti dalykų mokymuisi skiriamų pamokų skaičių konkrečioje klasėje, užtikrinant Bendrosiose programose numatytus mokinių mokymosi pasiekimus;

3.2. aprašyti pagrindinius ugdymo pritaikymo pagal mokinių poreikius būdus (individualizuojant ir diferencijuojant, integruojant, sudarant laikinąsias grupes ir kt.);

3.3. numatyti sąlygas ugdymo procesui progimnazijoje organizuoti.

4. Ugdymo plane vartojamos sąvokos ir terminai:

* 1. **Dalyko modulis** – apibrėžta, savarankiška ir kryptinga ugdymo programos dalis;
	2. **Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti;
	3. **Progimnazijos ugdymo planas** – progimnazijoje vykdomų ugdymo programų įgyvendinimo aprašas, parengtas vadovaujantis Bendraisiais ugdymo planais;
	4. **Pamoka** – pagrindinė nustatytos trukmės nepertraukiamo mokymosi organizavimo forma;
	5. kitos Bendruosiuose ugdymo planuose vartojamos sąvokos, apibrėžtos Lietuvos Respublikos švietimo įstatyme ir kituose švietimą reglamentuojančiuose teisės aktuose.

**II SKYRIUS**

**UGDYMO PROCESO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ IR STRUKTŪRA**

1. Mokslo metus sudaro laikas, skirtas mokinių mokymuisi, ir poilsiui – atostogoms. Mokiniams skiriamos rudens, žiemos (Kalėdų), žiemos, pavasario (Velykų) ir vasaros atostogos.
2. Mokslo metų ugdymo proceso trukmė apibrėžiama ugdymo dienų skaičiumi.
3. Ugdymo proceso trukmė, priklausomai nuo mokinių amžiaus, pagal ugdymo programą nustatoma skirtinga.
4. 2025–2026 mokslo metų pradžia – 2025 m. rugsėjo 1 d. ugdymo proceso trukmė dienomis pagal ugdymo programas:

8.1. pradinio ugdymo programa – 175 d.;

8.2. pagrindinio ugdymo programa – 180 d.;

8.3. atostogos ugdymo procese:

|  |  |
| --- | --- |
| Rudens atostogos | 2025 m. lapkričio 3 d. – 2025 m. lapkričio 9 d. |
| Žiemos (Kalėdų) atostogos | 2025 m. gruodžio 24 d. – 2026 m. sausio 4 d. |
| Žiemos atostogos | 2026 m. vasario 16 d. – 2026 m. vasario 22 d. |
| Pavasario (Velykų) atostogos | 2026 m. kovo 30 d. – 2026 m. balandžio 5 d. |
| Vasaros atostogos 1-4 kl. mokiniams | 2026 m. birželio 8 d. – 2026 m. rugpjūčio 31 d. |
| Vasaros atostogos 5-8 kl. mokiniams | 2026 m. birželio 15 d. – 2026 m. rugpjūčio 31 d. |

9. Pasibaigus nustatytos trukmės ugdymo procesui 2025-2026 mokslo metais, skiriamos vasaros atostogos, kurios trunka nuo ugdymo proceso pabaigos iki kitų mokslo metų ugdymo proceso pradžios. Mokykla, suderinusi su savivaldybės vykdomąja institucija (meru) ar jos įgaliotu asmeniu,

gali keisti atostogų, nurodytų 8.3 papunktyje, išskyrus pavasario (Velykų) atostogų, laiką, bet ne trukmę**.**

10. Ugdymo organizavimo tvarka karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms progimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu (remonto darbai progimnazijoje ir kt.), organizuojamas nuotoliniu būdu *(12 priedas)(*Bendrųjų ugdymo planų *7 priedas*).

**ANTRASIS SKIRSNIS**

**PROGIMNAZIJOS UGDYMO PLANAS**

11. Progimnazijos ugdymo plano projektą parengė Šaltinio progimnazijos direktoriaus 2025 m. birželio 6 d. įsakymu Nr. V1-150 „Dėl darbo grupės sudarymo Raseinių Šaltinio progimnazijos 2025-2026 mokslo metų ugdymo plano projektui parengti“ sudaryta darbo grupė.

12. Progimnazijoje įgyvendinamoms ugdymo programoms vykdyti rengiamas progimnazijos ugdymo planas vieniems mokslo metams. Progimnazijos ugdymo plane, atsižvelgiant į progimnazijos kontekstą, veiklos kokybės įsivertinimą, išorės teminio vertinimo, steigėjo progimnazijos veiklos tikrinimo rezultatus, išvadas, pastabas, konkrečius pasiūlymus, švietimo stebėsenos rodiklius, pateikiami progimnazijos ugdymo turinio įgyvendinimo sprendimai. Esant ugdymo organizavimo pokyčiams, progimnazijos ugdymo planas gali būti keičiamas ir prasidėjus mokslo metams.

13. Rengdama ugdymo planą progimnazija vadovaujasi Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo, mokslo ir sporto ministro 2023 m. balandžio 20 d. įsakymu Nr. V-570 „Dėl Pradinio, pagrindinio ir vidurinio ugdymo programų aprašo patvirtinimo“, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), Bendraisiais ugdymo planais, Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), ir kitais bendrąjį ugdymą reglamentuojančiais teisės aktais bei Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašu, patvirtintu Lietuvos Respublikos švietimo, mokslo ir sporto ministro 2022 m. sausio 4 d. įsakymu Nr. V-4 „Dėl Bendrųjų iš valstybės ar savivaldybių  biudžetų finansuojamų neformaliojo švietimo programų kriterijų aprašo patvirtinimo“, Raseinių Šaltinio progimnazijos metiniu veiklos planu, Raseinių Šaltinio progimnazijos 2024-2026 metų strateginiu planu, kitais bendrąjį ugdymą reglamentuojančiais teisės aktais, mokinių, jų tėvų (globėjų, rūpintojų) ir mokytojų siūlymais.

14. Progimnazijos ugdymo plane numatomas ugdymo proceso organizavimas 2025-2026 mokslo metais pagal Pradinio, pagrindinio ir vidurinio ugdymo bendrąsias programas, patvirtintas Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – Bendrosios programos).

15. Progimnazijos ugdymo plane, atsižvelgiant į progimnazijos kontekstą, mokinių amžiaus grupes, sąlygas ugdymo procesui organizuoti, priimami sprendimai ugdymo procesui organizuoti įgyvendinant bendrąsias programas dėl:

15.1. ugdymo proceso organizavimo progimnazijoje kalendorių, t. y. planuojamų organizuoti progimnazijoje ugdomųjų veiklų, renginių per numatytą ugdymo procesui laiką išdėstymą laiko juostoje / laikraštyje, kurio tikslas – informuoti progimnazijos bendruomenę apie planuojamas organizuoti progimnazijoje veiklas, padėti mokytojams ir mokiniams planuoti savo kasdienę veiklą, atsižvelgiant į progimnazijos ugdymo proceso kalendorių *(10, 11 priedai*);

15.2. konkrečios klasės mokomųjų dalykų ir jiems skiriamų pamokų skaičiaus *(1-8 priedai).* Pamokų skaičius 1-8 klasėse, numatytas mokslo metams, gali skirtis 1–2 pamokomis, nei numatyta Bendrųjų ugdymo planų 84, 90 punktuose. Pamokų skaičius per mokslo metus priklauso nuo progimnazijos sudaryto pamokų tvarkaraščio;

15.3. ugdymo proceso organizavimo formos (-ų) *(5 ir 6 skirsniai);*

15.4. mokymosi ir švietimo pagalbos teikimo *(31 punktas ir 4 skirsnis);*

15.5. informacinių technologijų naudojimo, skaitmeninio turinio kūrimo, informatinio mąstymo ugdymo pradinėse klasėse *(66.6 punktas);*

15.6. neformaliojo vaikų švietimo programų pasiūlos ir organizavimo *(9 priedas);*

15.7. dalyko moduliams mokyti (34, 35 punktai)

15.8. vertinimo tvarkos (61 punktas);

15.9. mokiniams teikiamų užduočių į namus apimties (30.2 punktas);

15.10. ugdymo ne mokyklos aplinkose organizavimo (35 punktas);

15.11. kaip konkrečiose klasėse bus įgyvendinama:

15.11.1. prevencinės programos ugdančios mokinių socialines ir emocines kompetencijas, apimančios smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą. Smurto prevencija įgyvendinama vadovaujantis Smurto prevencijos įgyvendinimo progimnazijose rekomendacijomis, patvirtintomis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl Smurto prevencijos įgyvendinimo progimnazijose rekomendacijų patvirtinimo“;

15.12. ugdymo turinio planavimo:

15.12.1. 1-8 klasių ilgalaikių planų:

15.12.1.1. ilgalaikiai planai turi būti lankstūs ir koreguojami, atsižvelgiant į mokinių mokymosi tempą, pažangą, pasiekimus, spragas ir jų šalinimo galimybes;

15.12.1.2. ilgalaikiai planai parengiami mokslo metams;

17.12.1.3. ilgalaikiai planai suderinami mokytojų metodinėse grupėse iki 2025 m. rugpjūčio 31 d.;

15.12.2. dalykų pritaikytų ir individualizuotų programų mokiniams, turintiems specialiųjų ugdymo(si) poreikių:

15.12.2.1. 1-8 kl. mokiniams, turintiems specialiųjų ugdymo(si) poreikių, pritaikytos ir individualizuotos programos sudaromos kartu su logopedu ir specialiuoju pedagogu, svarstomos progimnazijos Vaiko gerovės komisijoje, suderinamos su Vaiko gerovės komisijos pirmininku ir pateikiamos tvirtinti progimnazijos direktoriui: I pusmečio iki 2025 m. rugsėjo 15 d.; II pusmečio iki 2026 m. vasario 2 d.;

15.12.3. neformaliojo švietimo ir dalykų modulių programų:

15.12.3.1. neformaliojo švietimo ir dalykų modulių programos suderinamos mokytojų metodinėse grupėse ir pateikiamos tvirtinti progimnazijos direktoriui iki 2025 m. rugsėjo 15 d.;

15.12.3.2. neformaliojo švietimo ir dalykų modulių programos parengiamos mokslo metams;

15.12.4. 1-8 klasių vadovų veiklos planų:

15.12.4.1. klasių vadovų veiklos planai rengiami nuo 2025 m. rugsėjo 1 d. iki 2026 m. sausio 31 d., (1-8 kl.); nuo 2026 m. vasario 1 d. iki 2026 m. birželio 5 d. (1-4 kl.) ir nuo 2026 m. vasario 1 d. iki 2026 m. birželio 12 d. (5-8 kl.);

15.12.4.2. 1-8 klasių vadovų veiklos planai suderinami klasių vadovų metodinėse grupėse ir pateikiami tvirtinti progimnazijos direktoriui: I pusmečio iki 2025 m. rugsėjo 15 d., II pusmečio iki 2026 m. vasario 10 d.;

15.12.5. logopedinių pratybų programų:

15.12.5.1. logopedinių pratybų programos parengiamos mokslo metams;

15.12.5.2. svarstomos progimnazijos Vaiko gerovės komisijoje, suderinamos su Vaiko gerovės komisijos pirmininku ir pateikiamos tvirtinti progimnazijos direktoriui iki 2025 m. rugsėjo 30 d.

16. Progimnazija 5-8 klasėse organizuos 1 pamoka daugiau matematikos dalyko mokymui ir 5, 6, 7, 8 a, 8 b, 8 c klasėse po 1 pamoką (6 pamokos) daugiau dėl matematikos modulių iš pamokų, skiriamų mokinių ugdymosi poreikių tenkinimui, nei nustatytas minimalus pamokų skaičius Bendruosiuose ugdymo planuose, nepažeisdama Higienos normos reikalavimų ir progimnazijos ugdymo plano kontaktinių valandų skaičiaus neviršijant Mokymo lėšų apskaičiavimo, paskirstymo ir panaudojimo tvarkos apraše, patvirtintame Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“ (toliau – Mokymo lėšų apskaičiavimo, paskirstymo ir panaudojimo tvarkos aprašas), nustatytų klasės kontaktinių valandų skaičiaus per mokslo metus.

17. Progimnazijos ugdymo plano projektas suderinamas su progimnazijos taryba taip pat su savivaldybės vykdomąja institucija (meru) ar jos įgaliotu asmeniu.

18. Progimnazijos direktorius progimnazijos ugdymo planą tvirtina iki mokslo metų pradžios.

**TREČIASIS SKIRSNIS**

**UGDYMO PROGRAMŲ ĮGYVENDINIMO ORGANIZAVIMAS**

19. Ugdymo procesas, įgyvendinant pradinio ir pagrindinio ugdymo programas, skirstomas pusmečiais. Pusmečių trukmę, suderinęs su progimnazijos taryba, nustato progimnazijos direktorius:

19.1. I pusmetis 1-8 kl. mokiniams 2025 m. rugsėjo 1 d. – 2026 m. sausio 31 d.;

19.2. II pusmetis 1-4 kl. mokiniams 2026 m. vasario 1 d. – 2026 m. birželio 5 d.;

19.3. II pusmetis 5-8 kl. mokiniams 2026 m. vasario 1 d. – 2026 m. birželio 12 d.

20. Pagrindinė ugdymo proceso organizavimo forma – pamoka. Pamokos prasideda – 8.00 val.

21. Mokymosi trukmė apibrėžiama pamokų skaičiumi per dieną ir nepertraukiamo mokymosi laiku, kurį reglamentuoja Higienos norma.

22. Ugdymo savaitė yra 5 darbo dienų mokymosi periodas, cikliškai besikartojantis ugdymo procese, išskyrus tuos atvejus, kai mokiniams mokyklos vadovo įsakymu laisvomis nuo ugdymo dienomis organizuojamas ugdymo procesas (vyksta į ekskursijas, išvykas ar vykdomos kitokios ugdymo veiklos). Šios ugdymo dienos yra įskaitomos į mokinio ugdymo dienų skaičių, nustatytą mokslo metams.

23. Klasės dalykų turiniui įgyvendinti per skirtą ugdymo laiką ir pamokų skaičių rengiamas pamokų tvarkaraštis. Jame numatoma klasei skirtų pamokų organizavimo seka per dieną, savaitę. Progimnazijos pamokų tvarkaraštis per mokslo metus gali būti pertvarkomas, atsižvelgiant į ugdymo procesui keliamus uždavinius.

24. Mokymosi veiksmingumui didinti pamokų tvarkaraštyje numatytos ne tik pavienės, bet ir dvi iš eilės viena po kitos to paties dalyko organizuojamos pamokos.

25. Nepertraukiamo mokymosi laikas nustatomas vadovaujantis Higienos norma.

26. Mokiniams, besimokantiems pagal pradinio ir pagrindinio ugdymo programas, sudarant tvarkaraštį nepaliekama pamokos trukmės laiko tarpų tarp pamokų, išskyrus tarpus, kai organizuojamas maitinimas.

27. Progimnazija užtikrina, kad per mokslo metus ugdymo procese būtų organizuojamas Bendruosiuose ugdymo planuose nustatytas pamokų skaičius. Pamokų, organizuojamų per savaitę, skaičius gali būti mažesnis ir (ar) didesnis, nei numatytas Bendruosiuose ugdymo planuose, tačiau metinių pamokų skaičius negali būti mažesnis.

28. Progimnazija gali intensyvinti ugdymo procesą, t. y. nustatytą pamokų skaičių įgyvendinti per mažesnį ugdymo dienų skaičių.

29. Prireikus intensyvinti ugdymo procesą, progimnazijos ugdymo plane numatoma, kokiu laiku ir kokių dalykų mokymą planuojama intensyvinti. Intensyvindama ugdymo procesą, progimnazija atsižvelgia į Higienos normą.

30. Reguliuodama mokinių mokymosi krūvius:

30.1. mokyklos direktorius paskiria atsakingą asmenį planuoti ir stebėti, kaip paskirstomas mokinių mokymosi krūvis mokykloje, namuose ir atsiskaitomųjų darbų dažnumą;

30.2. namų darbų užduotys skiriamos tikslingai, įtvirtintų pamokoje ugdytus gebėjimus ir pagal galimybes diferencijuojamos atliepiant įvarius mokinių mokymosi poreikius. Siekiant užtikrinti mokinių darbo ir poilsio režimą, įvertinamas skiriamų užduočių kiekis ir laikas joms atlikti visų mokomųjų dalykų kontekste. Rekomenduojama, kad vidutinis laikas visų dalykų namų darbams atlikti pradinėse klasėse neturėtų viršyti 40 min. per dieną, įskaitant skaitymo įgūdžių ugdymą, pagrindinio ugdymo pirmame koncentre – 60 min. Mažinti mokinių laiką, praleistą prie ekranų: atliekant namų užduotis įsivertinti būtinybę užduotis skirti elektroninėse aplinkose. Atsižvelgiant į individualius mokinių poreikius namų darbams skirtas laikas gali didėti, bet ne daugiau nei 20 procentų nurodyto laiko;

30.3. progimnazija užtikrina, kad užduotys, kurios skiriamos atlikti namuose:

30.3.1. atitiktų mokinio galias (pvz., skiriant vienu metu to paties dalyko arba elektronines, arba popierines pratybas);

30.3.2. būtų tikslingos ir naudingos tolesniam mokinio mokymui ir mokymuisi, padėtų siekti numatytų mokymosi tikslų;

30.3.3. nebūtų skiriamos atostogoms;

30.3.4. nebūtų skiriamos dėl įvairių priežasčių neįvykusių pamokų uždaviniams įgyvendinti;

30.4. progimnazija mokiniams, kurie mokosi pagal pagrindinio ugdymo programą ir negali tinkamai atlikti namų darbų dėl nepalankių socialinių ekonominių kultūrinių sąlygų namuose, sudarytos sąlygos juos atlikti progimnazijoje dalykų konsultacijų metu ir progimnazijos multifunkciniame centre (nuo 12.00 val. iki 16.00 val.);

30.5. mokiniams reguliariai teikiamas grįžtamasis ryšys, padedantis mokiniui pašalinti mokymosi spragas ir suprasti, kaip efektyviai valdyti savo mokymosi procesą;

30.6. mokiniams per dieną nebūtų skiriamas daugiau kaip vienas kontrolinis darbas. Apie kontrolinį darbą mokiniai informuojami ne vėliau kaip prieš savaitę. Kontroliniai ar kiti atsiskaitomieji darbai nerašomi iš karto po ligos, atostogų, po šventinių dienų. Planuojant klasei skirtų atsiskaitomųjų darbų intensyvumą per dieną ir savaitę, turi būti numatytas pakankamas laikas jiems pasirengti. Atsiskaitomųjų darbų užduotys ir įvertinimai turi būti grąžinami mokiniams, kilus klausimų mokiniams ir jų tėvams (globėjams, rūpintojams), jei jie to pageidauja, turi būti sudaromos sąlygos išsamiai susipažinti su individualaus darbo stiprybėmis ir trūkumais;

30.7. progimnazija vykdo mokinių mokymosi krūvio stebėseną. Remdamasi turimais duomenimis apie mokinių mokymosi krūvį, progimnazija priima sprendimus mokymosi krūviui reguliuoti ir užtikrina, kad:

30.7.1. mokiniui, kuris mokosi pagal pradinio ugdymo programą negali būti daugiau kaip 6 pamokos per dieną, o pagal pagrindinio ugdymo programą - 7 pamokos per dieną;

30.7.2. metodinėse grupėse yra susitarta dalykui naudoti vienas pratybas (elektronines arba popierines);

30.7.3. mokiniai, lankantys neformaliojo vaikų švietimo įstaigas (sporto, meno), neatleidžiami nuo atitinkamų menų ar sporto srities dalykų pamokų;

30.8. vadovaujantis progimnazijoje patvirtintais susitarimais:

30.8.1. mokiniui, kuris atstovauja progimnazijai varžybose, konkursuose, olimpiadose per atostogas, savaitgalio ar švenčių dienomis, tos dienos įskaitomos į mokinio ugdymosi dienų skaičių. Mokinio tėvų (globėjų, rūpintojų) prašymu poilsio dienos gali būti nukeliamos į artimiausias darbo dienas;

30.8.2. mokiniui, kuris dalyvauja šalies ir tarptautinėse olimpiadose, varžybose, gali būti suteikiamas laikas joms pasiruošti. Šis laikas įskaitomas į ugdymosi dienų skaičių;

31. Teikiant mokymosi pagalbą:

31.1. ugdymo procese nuolat stebima mokinio daroma individuali pažanga ir pasiekimai. Mokiniui suteikiama savalaikė mokymosi pagalba, teikiant trumpalaikes konsultacijas, kad mokinys galėtų likviduoti mokymosi spragas, jų negilindamas, arba kad mokinys, turintis išskirtinių gabumų, galėtų pagerinti savo mokymosi pasiekimus:

31.1.1. dėl ligos ar kitų priežasčių praleidusiam dalį pamokų;

31.1.2. gavusiam nepatenkinamą atsiskaitomųjų ar kitų užduočių įvertinimą;

31.1.3. gavusiam kelis iš eilės nepatenkinamus kurio nors dalyko įvertinimus;

31.1.4. jei pasiekimų lygis (vieno ar kelių dalykų) žemesnis, nei numatyta Pradinio ar Pagrindinio ugdymo bendrosiose programose, ir mokinys nedaro pažangos;

31.1.5. jei nacionalinio pasiekimų patikrinimo metu nepasiekiamas patenkinamas lygis;

31.1.6. jei jo pasiekimai yra aukščiausio lygio ir (ar) jei jis siekia domėtis pasirinkta mokymosi sritimi;

31.1.7. kitais progimnazijos pastebėtais mokymosi pagalbos poreikio atvejais;

31.2. organizuojant konsultacijas sudaryti sąlygas konsultuotis:

31.2.1. mokinių grupėje, sudarytoje iš tos pačios klasės ar skirtingų klasių panašaus amžiaus mokinių;

31.2.2. ne tik su mokančiu mokytoju, bet ir su kitu to paties dalyko mokytoju;

31.2.3. intensyviai 2–3 kartus per savaitę trumpiau nei pamoka trunkančiose konsultacijose;

31.3. trumpalaikės konsultacijos, trunkančios trumpiau nei pamoką arba trumpesnį laikotarpį (pvz., mėnesį, kartą per du mėnesius, pusmetį), neįskaitomos į mokinio mokymosi krūvį.

**32. Mokinio individualus ugdymo planas** – tai kartu su mokiniu sudaromas jo galioms ir mokymosi poreikiams pritaikytas ugdymosi planas, padedantis išsikelti tikslus, juos įgyvendinti, pasiekti aukštesnius ugdymo (si) pasiekimus, prisiimti asmeninę atsakomybę už mokymąsi, įgyti reikiamas kompetencijas. Mokinio individualus ugdymo planas rengiamas ir įgyvendinamas bendradarbiaujant mokytojams, mokiniams, mokinių tėvams (globėjams, rūpintojams) ir / ar progimnazijos direktoriui, progimnazijos direktoriaus pavaduotojui ugdymui bei švietimo pagalbos specialistams. Progimnazija nustato plano formą ir turinio struktūrą. Individualus ugdymo planas turi būti aiškus ir suprantamas mokiniui ir jo tėvams (globėjams, rūpintojams). Mokinio individualus ugdymo planas progimnazijoje periodiškai peržiūrimas ir, jeigu reikia, koreguojamas. Individualų ugdymo planą privaloma sudaryti mokiniui, kuris:

32.1. atvykęs arba grįžęs iš užsienio;

32.2. mokomas namie pagal gydytojų konsultacinės komisijos rekomendacijas;

32.3. turi specialiųjų ugdymosi poreikių;

32.4. turi išskirtinių gabumų, siekia aukštų mokymosi pasiekimų.

**33. Dėl laikinųjų grupių mokymuisi sudarymo**:

33.1. progimnazija, įgyvendindama pradinio ugdymo programą, pagal skirtas mokymo lėšas, nustatė mokinių skaičių laikinojoje grupėje - 12 mokinių. Mokinių skaičius laikinojoje grupėje negali būti didesnis nei teisės aktais nustatytas didžiausias mokinių skaičius klasėje;

33.2. progimnazija, įgyvendindama pagrindinio ugdymo programą, pagal skirtas mokymo lėšas, nustatė mokinių skaičių laikinojoje grupėje 12 mokinių ( išskyrus 7 kl. prancūzų k.). Mokinių skaičius laikinojoje grupėje negali būti didesnis nei teisės aktais nustatytas didžiausias mokinių skaičius klasėje:

33.2.1. laikinosios grupės sudaromos mokinių klasę mokymosi tikslais dalijant į mažesnes grupes, sujungiant paralelių klasių besimokančiuosius į laikinai sudarytą grupę:

33.2.2. doriniam ugdymui, jeigu tos pačios klasės mokiniai yra pasirinkę ir tikybą, ir etiką;

33.2.3. informatikos ir technologijų dalykams mokyti, atsižvelgiant į darbo vietų kabinetuose skaičių, kurį nustato Higienos norma;

33.2.4. užsienio kalboms mokyti, jei klasėje mokosi ne mažiau kaip 24 mokiniai, besimokantys pagal pradinio ugdymo ir 25 mokiniai, besimokantys pagal pagrindinio ugdymo programas;

33.2.5. kitiems dalykams mokyti, jei progimnazijai pakanka mokymo lėšų, pavyzdžiui, gamtos mokslų pamokoms, kuriose atliekami eksperimentai.

34. Dėl 1–8 klasėse skiriamų pamokų mokinių mokymosi poreikiams tenkinti ir mokymosi pagalbai teikti skirstymo. Bendruosiuose ugdymo planuose nustatytą skiriamų pamokų skaičių klasių grupėms rekomenduojama skirti:

34.1. dalykų moduliams mokytis;

34.2. konsultacijoms pagal mokinių poreikį ir mokančio mokytojo siūlymus organizuoti;

34.3. laikinosioms grupėms sudaryti;

34.4. 5-8 klasių mokinių projektinei veiklai organizuoti;

34.5. papildomų pamokų mokymosi turiniui įgyvendinti;

34.6. gamtos mokslų, technologijų, matematikos integruotoms, praktinėms ir kūrybiškoms veikloms *(angl. Science, Technology, Engineering, Art (creative activities), Mathematics*)(toliau – STEAM) atviros prieigos STEAM centruose organizuoti;

34.7. progimnazijos sprendimu kitiems mokinių mokymosi poreikiams tenkinti.

35. Ugdymo procesas gali būti organizuojamas ne tik progimnazijoje, bet ir kitose aplinkose, sudarant sąlygas mokiniams giliau suprasti supantį pasaulį, autentiškomis sąlygomis išbandyti realius sprendimus. Planuojant ir organizuojant ugdymą ne mokyklos aplinkoje vadovaujamasi Bendrųjų ugdymo planų 11 priedu ir Raseinių Šaltinio progimnazijos direktoriaus 2025 m. birželio 26 d. įsakymu Nr. V1-160 „Dėl Raseinių Šaltinio progimnazijos ugdymo ne mokyklos aplinkoje organizavimo aprašo patvirtinimo“

36. Mokinio mokymosi laikas išvykose, ekskursijose, renginiuose ir kitais panašiais atvejais, kurie vyksta ne pamokų metu, trunkantys ilgiau nei pamoka, perskaičiuojamas į konkretaus dalyko (-ų) mokymosi laiką (pagal pamokos (-ų) trukmę) *(11 priedas).*

37. Mokiniui sudaroma galimybė mokykloje pasirinkti saviraiškos poreikius atitinkančią neformaliojo vaikų švietimo programą. Siekiama, kad mokinys pasirinktų bent vieną neformaliojo vaikų švietimo programą. Mokykla, įgyvendinanti pradinio ugdymo programą, planuodama ugdymo turinį, siekia visuotino neformaliojo vaikų švietimo, prisidedančio prie visos dienos mokyklos kūrimo ir veiklos organizavimo, kurį rekomenduojama organizuoti vadovaujantisRekomendacijomis dėl visos dienos mokyklos kūrimo ir veiklos organizavimo, patvirtintomis Lietuvos Respublikos švietimo, mokslo ir sporto ministro 2018 m. birželio 26 d. įsakymu Nr. V-606 „Dėl Rekomendacijų dėl visos dienos mokyklos kūrimo ir veiklos organizavimo patvirtinimo“. Informacija apie mokinio dalyvavimą neformaliojo vaikų švietimo programoje nurodoma Mokinių registre.

**KETVIRTASIS SKIRSNIS**

**MOKYMOSI PAGALBOS TEIKIMAS MOKINIUI NEPASIEKUS PATENKINAMO PASIEKIMŲ LYGMENS PATIKRINIMUOSE**

38. Asmeniui, įgijusiam pradinį išsilavinimą ir nepasiekusiam patenkinamo pasiekimų lygmens dalyvaujant nacionaliniuose mokinių pasiekimų patikrinimuose (toliau šiame skirsnyje – Pasiekimų patikrinimas) ir nepasiekusiam Pasiekimų patikrinime vertinto dalyko patenkinamo pasiekimų lygmens, sudaromas individualių mokymosi pasiekimų gerinimo planas ir skiriama reikalinga mokymosi pagalba.

39. Jei mokinys Pasiekimų patikrinimų metu nepasiekė kelių vertintų dalykų patenkinamo pasiekimų lygmens, reikalinga mokymosi pagalba skiriama kiekvienam dalykui atskirai.

40. Organizuojant reikiamą mokymosi pagalbą mokiniams, nepasiekusiems patenkinamo pasiekimų lygmens Pasiekimų patikrinimuose, vadovaujamasi Raseinių rajono savivaldybės administracijos direktoriaus 2023 m. liepos 4 d. įsakymu Nr. A1-672 „Dėl mokymosi pagalbos mokiniui, nepasiekusiam patenkinamo pasiekimų lygmens Pasiekimų patikrinimuose, teikimo“.

41. Prieš pradėdamas teikti konsultacijas, mokytojas susipažįsta su mokinių Pasiekimų patikrinimų rezultatais (ataskaita) ir, aptaręs mokymosi spragas su kiekvienu mokiniu, parengia kiekvieno mokinio individualių mokymosi pasiekimų gerinimo planą, kuriame numato bendrą konsultacijų skaičių, konsultacijų temas ir trukmę, įvardytų mokiniui būtinas atlikti užduotis, jų vertinimą.

42. Kiekvienam mokiniui sudaroma galimybė gauti ne mažiau kaip 20 konsultacijų. Konsultacijos gali būti vykdomos intensyviai, t. y. išdėstant jas per kelis mėnesius arba išdėstant jas tam tikru periodiškumu per visas ugdymo dienas. Konsultacijos teikiamos ne didesnėse kaip 5 mokinių grupėse. Jei mokinys nedalyvauja paskirtose konsultacijose, apie tai progimnazija informuoja tėvus (globėjus, rūpintojus). Mokinio praleistos konsultacijos nėra kompensuojamos.

**PENKTASIS SKIRSNIS**

**MOKINIŲ MOKYMO NAMIE IR UGDYMOSI ŠEIMOJE ORGANIZAVIMAS**

43. Mokinių mokymas namie organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.

44. Pradinio ugdymo programa įgyvendinama, ugdymą organizuojant pagal dalykų bendrąsias programas arba jas integruojant į kitų dalykų turinį.

45. Mokiniui, kuris mokosi namie:

45.1. pagal pradinio ugdymo programą savarankišku ar (ir) nuotoliniu mokymo proceso organizavimo būdu, leidus gydytojui, pavienio ar grupinio mokymosi forma:

45.1.1. 1-3 klasėse skiriama 315 pamokų per mokslo metus (9 pamokos per savaitę);

45.1.2. 4 klasėje skiriama 385 pamokos per mokslo metus (11 pamokų per savaitę);

45.2. mokiniui, kuris mokosi namie pagal pagrindinio ugdymo programą savarankišku ar (ir) nuotoliniu mokymo proceso organizavimo būdu pavienio ar grupinio mokymosi forma:

45.2.1. 5-6 klasėse skiriamos 432 pamokos per mokslo metus (12 pamokų per savaitę);

45.2.2. 7-8 klasėse skiriama 468 pamokos per mokslo metus (13 pamokų per savaitę);

45.3. suderinus su mokinio tėvais (globėjais, rūpintojais) mokyklos vadovo įsakymu, mokinys gali nesimokyti meninio ugdymo dalykų, technologijų, fizinio ugdymo, gyvenimo įgūdžių ir gali neatlikti socialinės-pilietinės veiklos bei nedalyvauti PGĮK. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“. Pamokos, gydytojo leidimu lankomos mokykloje, įrašomos į mokinio individualų ugdymo planą.“

46. Progimnazijos sprendimu mokiniui, kuris mokosi namuose, gali būti skiriama iki 2 papildomų pamokų per savaitę mokymosi pasiekimams gerinti.

47. Sudarant mokinio individualų ugdymo planą jis derinamas su mokiniu ir jo tėvais (globėjais, rūpintojais). Pamokos, skirtos mokymui namuose, paskirstomos dalykams, kuriuos mokinys mokysis, atsižvelgiant į jo sveikatą ir išlaikant savaitei skirtų pamokų skaičių. Savaitės pamokų skaičius neturi būti keičiamas, bet dalykams skiriamų pamokų skaičius gali kisti, jeigu pamokų tvarkaraštis sudaromas ne vienai savaitei, o mėnesiui, bet išlaikant dalykui numatytų skirti pamokų savaitinį vidurkį.

48. Mokinys gali būti ugdomas (ugdytis) šeimoje pagal pradinio, pagrindinio ugdymo programą. Progimnazija, kurios nuostatuose (įstatuose) įteisintas pavienio mokymosi forma ugdymosi šeimoje mokymo proceso organizavimo būdas, padeda mokinio tėvams (globėjams, rūpintojams) organizuoti vaikų ugdymą šeimoje, vadovaudamasi Ugdymosi šeimoje įgyvendinimo tvarkos aprašu, patvirtintu Lietuvos Respublikos Vyriausybės 2020 m. gegužės 20 d. nutarimu Nr. 504 „Dėl Ugdymosi šeimoje įgyvendinimo tvarkos aprašo patvirtinimo“.

**ŠEŠTASIS SKIRSNIS**

**UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO** **PROCESO ORGANIZAVIMO BŪDU IR**

**KASDIENIU MOKYMO PROCESO ORGANIZAVIMO BŪDU**

49. Progimnazija, organizuodama ugdymo procesą kasdieniu mokymo proceso organizavimo būdu, gali jį derinti su nuotoliniu mokymo proceso organizavimo būdu, kuris įteisintas progimnazijos nuostatuose.

50. Nuotoliniu mokymo proceso organizavimo būdu 5-8 klasių mokiniai gali mokytis iki 10 procentų ugdymo procesui skiriamo laiko per mokslo metus.

51. Progimnazija, planuodama organizuoti ugdymo procesą nuotoliniu mokymo proceso organizavimo būdu, vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“, Raseinių Šaltinio progimnazijos direktoriaus 2020 m. spalio 20 d. įsakymu Nr. V1-206 „Dėl Raseinių Šaltinio progimnazijos Ugdymo(si) proceso organizavimo nuotoliniu būdu tvarkos aprašo patvirtinimo“.

52. Progimnazija, priėmė sprendimą ugdymo procesą įgyvendinti nuotoliniu mokymo proceso organizavimo būdu ir kasdieniu mokymo proceso organizavimo būdu užtikrinant, kad mokiniai pasiektų numatytus mokymosi pasiekimus ir nepatirtų mokymosi praradimų. Progimnazija gali priimti sprendimą nuotoliniu mokymo proceso organizavimo būdu organizuoti:

52.1. vieno ar kelių dalykų mokymą, kai dėl objektyvių priežasčių nėra galimybės mokyti kasdieniu mokymo proceso organizavimo būdu, grupine mokymosi forma;

52.2. konsultacijos, atsižvelgiant į mokyklos konkrečią situaciją;

52.3. kitos mokyklos organizuojamo veiklos.

|  |  |  |  |
| --- | --- | --- | --- |
| Eil. Nr. | Klasė | Valandų skaičius |  |
| 1. | 5 | 96 | Susirgus mokytojui ir nesant galimybių pavaduoti (visus metus pagal poreikį)Valstybiniai brandos egzaminai (birželio mėn.)Diena po / prieš atostogasKonferencijos ir kiti renginiai (du kartus per metus pagal poreikį)Iki savaitės pagal poreikį ugdymo procesą organizuoti nuotoliniu būdu  |
| 2. | 6 | 107 |
| 3. | 7 | 111 |
| 4. | 8 | 114 |

53. Mokiniai ir jų tėvai (globėjai, rūpintojai) iš anksto informuojami dėl nuotolinio mokymo būdo naudojimo ugdymo procese.

54. Organizuojant ugdymo procesą nuotoliniu mokymo proceso organizavimo būdu, progimnazija įvertina mokinių mokymosi sąlygas namuose, aprūpinimą mokymosi priemonėmis, reikalingomis dalyvauti nuotolinio mokymosi procese.

55. Progimnazija sprendžia ir šalina priežastis, dėl kurių mokiniai negali mokytis nuotoliniu mokymo proceso organizavimo būdu. Pastebėjus, kad mokinio namuose nėra sąlygų mokytis, sudaromos sąlygos nuotoliniu mokymo proceso organizavimo būdu mokytis progimnazijoje.

56. Progimnazija, organizuodama ugdymo procesą nuotoliniu mokymo proceso organizavimo būdu, užtikrina visų mokymo procesui būtinų mokymosi išteklių organizavimą, struktūrą.

57. Įgyvendindama ugdymo programas nuotoliniu mokymo proceso organizavimo būdu, progimnazija užtikrina, kad visas ugdymo procesui skirtas laikas kiekvienai klasei būtų skiriamas sinchroniniam ugdymui.

58. Progimnazija, pradėdama ugdymo procesą organizuoti nuotoliniu mokymo proceso organizavimo būdu, pertvarko pamokų tvarkaraštį, pritaikydama jį sinchroniniam ugdymui organizuoti. Ugdymo proceso tvarkaraštis, jo keitimai mokiniui, mokinio tėvams (globėjams, rūpintojams) žinomi iš anksto. Sinchroninio ugdymo nepertraukiama trukmė – 90 min. Organizuojant ugdymo procesą nuotoliniu mokymo proceso organizavimo būdu, nustatoma pertraukų trukmė, iš kurių viena – ilgesnės trukmės, skirta pietų pertraukai.

59. Kasdienį mokymo proceso organizavimo būdą keičiant nuotoliniu mokymo proceso organizavimo būdu, mokinys neturi patirti mokymosi praradimų.

60 Progimnazija integruoja į dalykų ugdymo turinį šias ugdymo programas:

60.1. etninės kultūros bendrąją programą, patvirtintą Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651 „Dėl Pagrindinio ugdymo etninės kultūros bendrosios programos ir vidurinio ugdymo etninės kultūros bendrosios programos patvirtinimo“;

 60.2. etninės kultūros programa integruojama į šių 1-4 klasių mokomųjų dalykų ugdymo turinį: pasaulio pažinimo, lietuvių kalbos, dailės ir technologijų, muzikos, dorinio ugdymo;

60.3. etninės kultūros programa integruojama į šių 5-8 klasių mokomųjų dalykų ugdymo turinį: istorijos, lietuvių kalbos ir literatūros, muzikos, technologijų, dailės, dorinio ugdymo.

61. Mokinių mokymosi pasiekimų ir pažangos vertinimas yra progimnazijos ugdymo turinio dalis ir dera su keliamais ugdymo tikslais ir ugdymo proceso organizavimu. Vertinant mokinių pažangą ir pasiekimus ugdymo procese, vadovaujamasi Bendrosiomis programomis, Ugdymo programų aprašu, Nuosekliojo mokymosi pagal bendrojo ugdymo programas tvarkos aprašu, Raseinių Šaltinio progimnazijos mokinių pažangos ir pasiekimų vertinimo aprašu, patvirtintu progimnazijos direktoriaus 2024 m. birželio 13 d. įsakymu Nr. V1-112 „Dėl Raseinių Šaltinio progimnazijos mokinių, kurie mokosi pagal bendrojo ugdymo programas, mokymosi pasiekimų vertinimo ir įsivertinimo bei vertinimo rezultatų panaudojimo tvarkos aprašo patvirtinimo“ ir kitais teisės aktais, reglamentuojančiais bendrąjį ugdymą ir mokinio pasiekimų ir pažangos vertinimą.

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PAMOKŲ SKAIČIUS PRADINIO UGDYMO BENDROSIOS PROGRAMOS ĮGYVENDINIMUI**

1. Pamokos Pradinio ugdymo programoms įgyvendinti per mokslo metus ir per savaitę konkrečiai klasei 2025-2026 mokslo metais yra nurodytos ugdymo plano lentelėse [*(1-4 priedai).*](#_heading=h.3znysh7)

**ANTRASIS SKIRSNIS**

**PRADINIO UGDYMO PROGRAMOS ORGANIZAVIMO YPATUMAI**

1. Ugdymo procesą organizuojant pamoka ugdymo(si) laikas: 1 klasėse – 35 min., 2-4 klasėse – 45 min.
2. Mokytojas, formuodamas integralų ugdymo turinį ir taikydamas projekto, didaktinio žaidimo, kūrybinio darbo ar kt. formas:

64.1. savo nuožiūra integruoja dalykus, organizuoja integruoto darbo dieną (konkretus laikas numatytas ilgalaikiuose planuose).

65. Numato integracinius / jungiamuosius ugdymo turinio elementus. Jais gali būti: kompetencijos, aktualios temos, problemos ir kt.

1. Pradinio ugdymo programos dalykų turinio įgyvendinimo ypatumai:

**66.1. dorinis ugdymas:**

66.1.1. mokinio tėvai (globėjai, rūpintojai) kasmet parenka mokiniui vieną iš dorinio ugdymo dalykų: etiką arba tikybą;

66.1.2. progimnazijoje, negalint užtikrinti mokinių ar jų tėvų (globėjų, rūpintojų) pageidaujamos tradicinės religinės bendruomenės ar bendrijos tikybos mokymo, mokiniui įskaitomas tikybos mokymas ar kitoje tikybos mokymo grupėje pagal Švietimo įstatymo 31 straipsnio 4 ir 5 dalyse nustatytus reikalavimus. Šiuo atveju progimnazija nustato mokymosi pasiekimų įskaitymo tvarką;

66.1.3. dorinio ugdymo dalyką mokiniui galima keisti kiekvienais mokslo metais pagal jo tėvų (globėjų, rūpintojų) pateiktą prašymą.

* 1. **pirmosios užsienio kalbos mokymas:**
		1. pirmosios užsienio kalbos mokoma (si) antraisiais – ketvirtaisiais pradinio ugdymo programos metais;
		2. užsienio kalbai mokyti visose 2-4 klasėse skiriama po 2 ugdymosi pamokas per savaitę;
		3. progimnazija siūlo tėvams (globėjams, rūpintojams) parinkti mokiniui pirmąją užsienio kalbą vieną iš dviejų Europos kalbų (anglų, vokiečių);
	2. **socialinis / visuomeninis ir gamtamokslinis ugdymas:**
		1. 1-4 klasėse visuomeninis ugdymas ir gamtos mokslai įgyvendinami atsižvelgiant į bendrųjų programų nuostatas, gamtos mokslų pamokas praplečiant tyrinėjimo veikla;
		2. dalį pamokų rekomenduojama organizuoti ne progimnazijos aplinkose, o praktinei patyriminei veiklai (pvz., parke, miške, prie vandens telkinio, laboratorijose ar pan.) socialinės, kultūrinės aplinkos pažinimui (pvz., lankantis visuomeninėse, bendruomenių, kultūros institucijose ir pan.) palankioje aplinkoje;
	3. **fizinis ugdymas:**
		1. 1-4 klasėse fiziniam ugdymui skiriamos 3 pamokos per savaitę;
		2. specialiosios medicininės fizinio pajėgumo grupės mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;
		3. vaiko tėvų (globėjų, rūpintojų) pageidavimu mokiniai gali lankyti sveikatos grupes ne progimnazijoje;
	4. **meninis ugdymas (dailė ir technologijos, muzika, šokis):**
		1. progimnazija, atsižvelgdama į progimnazijos bendruomenės meninio ugdymo poreikius ir progimnazijos galimybes, 1-4 klasėje pasirinko trečią meninio ugdymo sritį – šokio programą. Šiai programai įgyvendinti skiriamos 35 pamokos per metus (1 valanda per savaitę);
	5. **informatika:**
		1. informacinės technologijos naudojamos skaitmeninei mokinių kompetencijai ugdyti ugdymo procese per visus dalykus;
		2. 1 klasėse skiriama 1 neformaliojo švietimo valanda per savaitę informatikos užsiėmimams. Užsiėmimuose ugdomas mokinių informacinis mąstymas, mokoma kūrybiško ir atsakingo šiuolaikinių technologijų naudojimo, saugaus ir atsakingo elgesio skaitmeninėje aplinkoje, skaitmeninio turinio kūrimo;
		3. 2-4 klasėse skiriama 1 valanda per savaitę informatikos pamokai (ją skiriant iš pamokų, skirtų mokinių poreikiams tenkinti). Pamokoje ugdomas mokinių informacinis mąstymas, mokoma kūrybiško ir atsakingo šiuolaikinių technologijų naudojimo, saugaus ir atsakingo elgesio skaitmeninėje aplinkoje, skaitmeninio turinio kūrimo, įgyvendinama Informatikos bendroji programa.
1. Ugdymo proceso metu (kovo-gegužės mėnesiai) mokinys ar mokinių grupės kartu su mokytojais parengia ir įgyvendina po vieną projektinį-kūrybinį darbą, vadovaudamiesi progimnazijos projektinio darbo aprašu, kurio tikslas įtraukti mokinius į aktyvų problemų sprendimą ir ugdyti STEAM veiklai aktualias kompetencijas.
2. Į dalykų turinį integruojama Gyvenimo įgūdžių ir Etninės kultūros programos (patvirtintos Lietuvos Respublikos švietimo, mokslo ir sporto ministro 2022 m. rugsėjo 30 d. įsakymu Nr. V-1541 „Dėl Švietimo ir mokslo ministro 2022 m. rugpjūčio 24 d. įsakymo Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ pakeitimo“).
3. Gyvenimo įgūdžių programa 1-4 klasėje integruojama į pasaulio pažinimo (gamtos ir visuomeninis ugdymas), fizinio ugdymo ir lietuvių kalbos programas.
4. Etninės kultūros bendroji programa 1-4 klasėje integruojama į lietuvių kalbos ir literatūros, muzikos ir dailės programas.
5. Mokiniams sudaromos sąlygos pasirinkti jų poreikius atliepiančias neformaliojo vaikų švietimo programas *(9 priedas).*
6. Ugdymo procese nuolat stebima mokinių mokymosi pažanga ir prireikus suteikiama savalaikė mokymosi pagalba.

**IV SKYRIUS**

**PAGRINDINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PAMOKŲ SKAIČIUS PAGRINDINIO UGDYMO BENDRŲJŲ PROGRAMŲ ĮGYVENDINIMUI**

1. Pamokų skaičius Pagrindinio ugdymo bendrosioms programoms įgyvendinti 5-8 klasėse 2025-2026 mokslo metais skirtas įgyvendinti grupinio mokymosi forma kasdieniu ir nuotoliniu mokymo proceso organizavimo būdu pagal Bendrųjų ugdymo planų 90 punktą *(5-8 priedai).*

**ANTRASIS SKIRSNIS**

**PAGRINDINIO UGDYMO PROGRAMOS ORGANIZAVIMO YPATUMAI**

74. Mokiniui, kuris pradeda mokytis pagal pagrindinio ugdymo programos pirmąją dalį, ir naujai atvykusiems mokiniams skiriamas adaptacinis laikotarpis, nustatant jo trukmę. Pasibaigus skirtam adaptacijos laikui, progimnazija gali skirti papildomą laiką adaptacijai, jeigu iki tol mokinys ne iki galo adaptuojasi:

74.1. progimnazija nustatė 4 savaičių adaptacinį laikotarpį 5 klasių mokiniams ir naujai atvykusiems mokiniams;

74.2. pirmas dvi savaites mokinių pasiekimai kontroliniais darbais netikrinami. Norėdamas išsiaiškinti mokinių ugdymo(si) pasiekimus, mokytojas taiko individualius mokinių pažinimo metodus. Adaptacinį laikotarpį mokinių pasiekimai ir pažanga pažymiais nevertinami;

74.3. kitas dvi savaites mokiniai rašo diagnostinius darbus, bet įvertinimai į TAMO dienyną nerašomi.

75. Progimnazija, vykdanti pagrindinio ugdymo programą, užtikrina, kad pagal pagrindinio ugdymo programą besimokantis mokinys mokytųsi klasei visų ugdymo programoje numatytų dalykų ir būtų galimybės mokiniui pasirinkti mokytis jo poreikius atliepiančius dalykų modulius ir gauti savalaikę mokymosi ir švietimo pagalbą.

76. Mokiniui sudaroma galimybė pasirinkti veiklas, atitinkančias saviraiškos poreikius. Jos įgyvendinamos per neformaliajam vaikų švietimui skirtas valandas (neformaliojo ugdymo valandos), numatytas Bendruosiuose ugdymo planuose:

76.1. progimnazija mokslo metų pabaigoje, bendraudama su progimnazijos mokinių savivaldos institucija, įvertina ateinančių mokslo metų mokinių neformaliojo švietimo poreikius, juos tikslina mokslo metų pradžioje ir, atsižvelgdama į juos, siūlo neformaliojo švietimo programas *(9 priedas);*

76.2. neformaliojo švietimo veikla vykdoma aplinkose, kurios padeda įgyvendinti neformaliojo švietimo tikslus: sporto salėje, stadione, kultūros renginių erdvėje, amfiteatre, lauko klasėje - kupole, laisvalaikio zonoje, dailės studijoje ir kt.;

76.3. progimnazija padeda kiekvienam mokiniui, ypač turinčiam nepalankias socialines, ekonomines, kultūrines sąlygas namuose ar turinčiam specialiųjų ugdymosi poreikių, pasirinkti jo poreikius atliepiančias įvairių krypčių neformaliojo vaikų švietimo programas;

76.4. neformaliojo švietimo mokinių skaičius grupėje (progimnazija nustato pagal turimų mokymo lėšų dydį ir suderinusi su progimnazijos taryba) ne mažesnis kaip 11 mokinių;

76.5. neformaliojo vaikų švietimo programos gali būti vykdomos per mokinių atostogas.

77. Mokiniui, besimokančiam pagal pagrindinio ugdymo programą, privaloma atlikti socialinę-pilietinę veiklą, kurios trukmė 2025–2026 mokslo metais 5 - 8 klasių mokiniams ne mažiau kaip 20 pamokų / valandų per metus.

78. Socialinė-pilietinė veikla organizuojama vadovaujantis Bendrųjų ugdymo planų 9 priedu *(14 priedas):*

78.1. atsižvelgiant į mokinių amžių, nustatytus reikalavimus šiai veiklai organizuoti:

78.1.1. 5-6 klasių mokinių veikla orientuota į mokinių socialinių ryšių kūrimą ir stiprinimą pačioje klasės, progimnazijos bendruomenėje, į pilietiškumo ugdymą;

78.1.2. 7-8 klasių mokinių veikla orientuota į pilietiškumo bei atsakingo dalyvavimo gebėjimų ugdymąsi, jų plėtotę, dalyvaujant progimnazijos savivaldoje, vietos bendruomenės, jaunimo bendruomenės ir jaunimo organizacijų veikloje;

78.1.3. progimnazija siūlo šias naudingos veiklos formas:

78.1.3.1. socialinė-pilietinė veikla:

78.1.3.1.1. veikla progimnazijos bibliotekoje;

78.1.3.1.2. pagalba žemesnių klasių mokiniams, organizuojant įvairius renginius, varžybas;

78.1.3.1.3. progimnazijos patalpų tvarkymas;

78.1.3.1.4. pagalba pailgintos mokymosi dienos grupės vaikams;

78.1.3.1.5. dalyvavimas ekologiniuose projektuose, akcijose, skatinančiose tvarumą;

78.1.3.1.6. socialinių tyrimų apie mokyklos problemas organizavimas, analizė, pristatymas progimnazijos bendruomenei;

78.1.3.1.7. debatų aktualiomis temomis organizavimas, rezultatų pristatymas ir pasiūlymų teikimas;

78.1.3.1.8. aktyvi veikla mokinių taryboje;

78.1.3.1.9. dalyvavimas progimnazijos aplinkos tvarkymo veikloje;

78.1.3.1.10. pilietinių iniciatyvų organizavimas ir dalyvavimas jose;

78.1.3.1.11. individuali pagalba mokymosi sunkumų turintiems ar žemesnių klasių mokiniams;

78.1.3.1.12. gerumo akcijų organizavimas ir dalyvavimas jose;

78.1.3.1.13. pagalba dalyko mokytojams rengiant atraminę medžiagą specialiųjų ugdymosi poreikių mokiniams;

78.1.3.1.14. dalyvavimas edukaciniuose projektuose, parodų ir pristatymų rengimas.

78.2. sudarant sąlygas veiklas atlikti savarankiškai, bendradarbiaujant su įmonėmis, vietos savivaldos institucijomis ir kt.;

78.3. socialinė-pilietinė veikla neįskaitoma į mokinio mokymosi krūvį;

78.4. susitarta dėl vieningos socialinės-pilietinės veiklos fiksavimo formos ir įrodymų kaupimo (5-8 klasių vadovų metodinės grupės 2025 m. birželio 9 d. susirinkimo protokolas Nr. 3);

78.5. socialinė-pilietinė veikla fiksuojama el. dienyno TAMO puslapyje „Socialinė-pilietinė veikla”

79. Mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 „Dėl Jaunimo savanoriškos tarnybos organizavimo tvarkos aprašo patvirtinimo“, įskaitoma socialinė-pilietinė veikla.

80. Progimnazija, įgyvendinanti pagrindinio ugdymo programą, sudaro galimybes atlikti projektines veiklas, vadovaujantis progimnazijos projektinių veiklų įgyvendinimo ir vertinimo sistema.

**81. Mokymosi turinio įgyvendinimo organizavimas:**

**81.1. dorinis ugdymas (etika arba tikyba):**

81.1.1. mokiniui iki 14 metų vieną iš dorinio ugdymo dalykų: etiką arba tradicinės religinės bendruomenės ar bendrijos tikybą parenka mokinio tėvai (globėjai, rūpintojai), o nuo 14 metų mokinys savarankiškai renkasi pats;

81.1.2. progimnazijoje, kuri negali užtikrinti mokinių ar jų tėvų (globėjų, rūpintojų) pageidaujamos tradicinės religinės bendruomenės ar bendrijos tikybos mokymo, mokiniui įskaitomas tikybos mokymas sekmadieninėje mokykloje ar kitoje tikybos mokymo grupėje pagal Švietimo įstatymo 31 straipsnio 4 ir 5 dalyse nustatytus reikalavimus. Šiuo atveju progimnazija nustato mokymosi pasiekimų įskaitymo tvarką;

81.1.3. siekiant užtikrinti mokymosi tęstinumą ir nuoseklumą, etiką arba tikybą renkasi dvejiems metams (5-6, 7-8 klasėms).

**81.2. užsienio kalba:**

81.2.1. pagal pradinio ugdymo programą pradėtą mokytis pirmąją užsienio kalbą (anglų) mokinys tęsia pagrindinio ugdymo programoje kaip pirmąją užsienio kalbą iki pagrindinio ugdymo programos pabaigos;

81.2.2. antrosios užsienio kalbos (vokiečių, prancūzų, rusų) mokymas privalomas nuo 6 klasės;

81.2.3. mokinio tėvai (globėjai, rūpintojai) mokiniui iki 14 metų parenka, o mokinys nuo 14 metų mokinio tėvų (globėjų, rūpintojų) sutikimu pats renkasi antrąją užsienio kalbą;

81.2.4. dviejų užsienio kalbų (neįskaitant pirmosios užsienio kalbos, kurios mokinys mokėsi pagal pradinio ugdymo programą ir toliau mokosi pagal pagrindinio ugdymo programą);

81.2.5. pirmai užsienio kalbai (anglų) skiriamos 3 savaitinės pamokos, o antrai užsienio kalbai (vokiečių, prancūzų, rusų) skiriamos 2 savaitinės pamokos;

81.2.6. keisti užsienio kalbą, nebaigus pagrindinio ugdymo programos, galima tik tokiu atveju:

81.2.6.1. jeigu mokinio norimos mokytis užsienio kalbos pasiekimų lygis ne žemesnis nei patenkinamas lygis, numatytas tos kalbos dalyko bendrojoje programoje;

81.2.6.2. jei mokinys yra atvykęs iš kitos Lietuvos progimnazijos ar užsienio ir progimnazija negali užtikrinti pradėtos mokytis kalbos tęstinumo, gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus;

81.2.6.3. iš užsienio valstybės atvykęs mokinys, suderinus su mokinio tėvais (globėjais, rūpintojais), mokyklos vadovo įsakymu gali nesimokyti antrosios užsienio kalbos iki dvejų metų. Šio laikotarpio pabaigoje dienyne ir mokinio individualiame ugdymo plane prie dalyko (antroji užsienio kalba) įrašoma „atleista“. Pasibaigus šiam laikotarpiui, jei mokinys toliau tęsia mokymąsi pagal pagrindinio ugdymo programą, mokykla sudaro galimybes jam pradėti antrosios užsienio kalbos mokymąsi pagal jo pasiekimų lygį;

81.2.6.4. jei mokinys yra baigęs tarptautinės bendrojo ugdymo programos dalį ar visą programą ir progimnazija nustato, kad jo vienos užsienio kalbos pasiekimai yra aukštesni, nei numatyta Pagrindinio ugdymo bendrosiose programose, mokinio tėvų (globėjų, rūpintojų) pageidavimu progimnazija įskaito mokinio pasiekimus ir konvertuoja pagal dešimtbalę vertinimo sistemą. Progimnazija sudaro mokiniui individualų užsienio kalbos mokymosi planą ir galimybę vietoje užsienio kalbos pamokų lankyti papildomas lietuvių kalbos ir literatūros ar kitos užsienio kalbos pamokas kitose klasėse;

81.2.7 jeigu mokinys yra atvykęs iš kitos mokyklos ir mokinio tėvams (globėjams, rūpintojams) pritarus pageidauja toliau mokytis pradėtos užsienio kalbos, o progimnazija neturi tos kalbos mokytojo:

81.2.7.1. mokiniui sudaromos sąlygos mokytis užsienio kalbos kitoje mokykloje, kurioje vyksta tos užsienio kalbos pamokos, suderinus su mokiniu, savivaldybės vykdomąja institucija ar jos įgaliotu savivaldybės administracijos direktoriumi (savivaldybės progimnazijos – biudžetinės įstaigos), skiriant pamokų skaičių, vadovaujamasi Bendrųjų ugdymo planų 90 punktu;

81.2.7.2. mokinys gali užsienio kalbos mokytis neformaliojo švietimo įstaigoje ir siekti Pagrindinio ugdymo bendrosiose programose nurodytų pasiekimų (pagal Bendruosius Europos kalbų metmenis). Tokiais atvejais jis privalo reguliariai pildyti savo Europos kalbų aplanką ir rinkti kalbos mokėjimo lygį patvirtinančius dokumentus. Mokinys juos turi pateikti progimnazijai pagal iš anksto priimtą susitarimą, kuriame numatytas atsiskaitymo laikas ir apibrėžti pasiekimų įvertinimo kriterijai;

81.2.8 progimnazijai priėmus sprendimą gali būti įgyvendinamas integruotas dalyko ir užsienio kalbos mokymas(is) pagal dalyko ir užsienio kalbų mokytojų parengtą ilgalaikį planą, kurį gali įgyvendinti dalyko mokytojas, užsienio kalbos mokytojas arba dalyko ir užsienio kalbų mokytojai;

**81.3. gamtos mokslai:**

81.3.1. progimnazija užtikrina, kad praktiniams gebėjimams ir tyrinėjimo kompetencijai ugdyti būtų sudaromos sąlygos mokiniams atlikti eksperimentinę veiklą progimnazijoje, kitos mokyklos laboratorijoje ar atvirosios prieigos STEAM centruose. Rekomenduojama sudaryti sąlygas kiekvienam 7-8 klasės mokiniui bent 3 kartus per vienus mokslo metus dalyvauti STEAM atviros prieigos centrų organizuojamuose užsiėmimuose;

81.3.2. 7-8 klasėse mokoma atskirų gamtos mokslų dalykų – biologijos, chemijos, fizikos;

81.3.3. progimnazija sudaro mokiniams galimybes dalyvauti gamtos, technologijų, inžinerijos, matematikos ir menų centrų STEAM (angl. *Science*, *Technology*, *Engineering*, *Arts*, *Maths*) vykdomose neformaliojo vaikų švietimo programų veiklose, vykstant į juos ir / ar nuotoliniu būdu;

81.3.4. atliekant gamtamokslinius tyrimus naudojamasi turimomis mokyklinėmis priemonėmis, taip pat lengvai buityje ir gamtoje randamomis ir (ar) pasigaminamomis priemonėmis, virtualiosiomis laboratorijomis, edukacinėmis erdvėmis ir mokymosi ištekliais už progimnazijos ribų;

81.3.5. progimnazijoje mokymosi aplinka pritaikyta eksperimentiniams ir praktiniams įgūdžiams ugdyti. Sudarytos sąlygos dvi gamtos mokslų pamokas organizuoti viena po kitos, atliekant ilgiau trunkančius eksperimentinius darbus ar projektus;

81.3.6. stebint ir analizuojant mokinių gamtos mokslų pasiekimus organizuojama pagalba mokiniams (užduotys ir mokymosi metodai pritaikomi spragoms įveikti), kurių mokymosi pasiekimai žemi (skiriamos dalykų biologijos, fizikos, chemijos trumpalaikės konsultacijos);

81.3.7. progimnazija būdama gamtosauginė progimnazija skatina mokinius įsitraukti į įvairias veiklas: dalyvauti gamtamokslinio raštingumo konkursuose, organizuoja veiklą po pamokų, įtraukiančią mokinius į tyrinėjimus;

**81.4. meninis ugdymas:**

81.4.1. meninio ugdymo srities dalykus sudaro dailės, muzikos dalykai;

81.4.2. mokiniams, besimokantiems pagal pagrindinio ugdymo programą, privaloma mokytis dailės ir muzikos dalykų;

81.4.3. progimnazija sudaro sąlygas menų dalykų mokymą organizuoti ir kitose erdvėse – kultūros centre, meno mokykloje, progimnazijos amfiteatre, vidiniame kiemelyje, gamtoje ir kt.

**81.5. fizinis ugdymas:**

81.5.1. 5-8 klasių mokiniams privalomos 3 fizinio ugdymo pamokos per savaitę, per mokslo metus - 111 pamokų;

81.5.2. sudarytos sąlygos kiekvienam mokiniui rinktis jo pomėgius atitinkančią neformaliojo švietimo programą, skirtą fizinio aktyvumo veikloms;

81.5.3. organizuojant fizinio ugdymo pamokas patalpose ir lauke, atsižvelgiama į Higienos normos reikalavimus;

81.5.4. specialiosios medicininės fizinio pajėgumo grupės mokiniams sudaryta galimybė rinktis fizinį aktyvumą. Mokiniai gali rinktis vieną iš siūlomų fizinio aktyvumo formų:

81.5.4.1. gali dalyvauti pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgus į savijautą;

81.5.4.2. mokinio tėvų (globėjų, rūpintojų) pageidavimu mokiniai gali lankyti sveikatos grupes ne progimnazijoje;

81.5.5. parengiamosios medicininės fizinio pajėgumo grupės mokiniams krūvis ir pratimai skiriami atsižvelgus į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių, mokytojas skiria alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas;

81.5.6. progimnazija mokiniams, atleistiems nuo fizinio ugdymo pamokų dėl sveikatos ir laikinai dėl ligos, siūlo kitą veiklą (pvz., stalo žaidimus, šaškes, šachmatus, veiklą kompiuterių klasėje, multifunkciniame centre, konsultacijas, socialinę-pilietinę veiklą ir pan.).

**V SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, UGDYMO ORGANIZAVIMAS**

**PIRMASIS SKIRSNIS**

**PAGRINDINIAI UGDYMO ORGANIZAVIMO PRINCIPAI**

82. Progimnazija, rengdama ir įgyvendindama progimnazijos ugdymo planą, užtikrina visų mokinių įtrauktį į švietimą, šalina kliūtis, dėl kurių mokinys patiria dalyvavimo švietime ir ugdymosi sunkumų, ir teikia būtiną švietimo pagalbą.

83. Ugdymo procese vadovaujamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2024 m. rugpjūčio 30 d. įsakymu Nr. V-928 „Dėl Mokinio specialiųjų ugdymosi poreikių vertinimo, ugdymo pritaikymo ir (ar) reikalingos švietimo pagalbos skyrimo tvarkos aprašo patvirtinimo“.

84. Progimnazija, organizuodama bei įgyvendindama ugdymo procesą, kuriame dalyvauja mokiniai, turintys specialiųjų ugdymosi poreikių, vadovaujasi Bendrosiomis programomis ir šio skyriaus nuostatomis ir atsižvelgia į:

84.1. mokyklos vaiko gerovės komisijos, pedagoginių psichologinių tarnybų rekomendacijas;

84.2. formaliojo švietimo programos įgyvendinimo ypatumus;

84.3. mokymosi formą ir mokymo proceso organizavimo būdą;

85. Pradinio ugdymo individualizuotos ir pagrindinio ugdymo individualizuotos programos įgyvendinimas (*13 priedas*) (Bendrųjų ugdymo planų 8 priedas).

86. Progimnazija kiekvienam mokiniui, turinčiam specialiųjų ugdymosi poreikių, rengia individualų ugdymo planą kurio:

86.1. sudėtinė dalis yra pagalbos planas, apimantis pagalbas ir paslaugas ugdymo procese ir kitų specialistų teikiamas pagalbas, didinančias ugdymo veiksmingumą;

86.2. rengimui, įgyvendinimo koordinavimui paskirtas koordinuojantis asmuo, kuris kartu su mokytojais ir švietimo pagalbą teikiančiais specialistais, vaiku, jo tėvais (globėjais, rūpintojais) numato ugdymo ir pagalbos tikslus;

86.3. įgyvendinimui sudaromi individualūs pagalbos teikimo tvarkaraščiai, kurie dera su klasės, kurioje mokinys mokosi, tvarkaraščiu, ir pagal galimybes užtikrina, kad mokinys gautų ugdymą ir švietimo pagalbą tokia apimtimi, kokią nustato Bendrieji ugdymo planai ir rekomenduoja mokiniui švietimo pagalbos tarnyba;

86.4. formą nusistato progimnazija, suplanuoja jų įgyvendinimo, stebėsenos ir aptarimo formas bei etapus.

87. Progimnazija, rengdama individualų ugdymo planą mokiniui ir vadovaudamasi Bendrųjų ugdymo planų 84 ir 90 punktuose nurodytu pradinio ir pagrindinio ugdymo dalykų programoms įgyvendinti skiriamų pamokų skaičiumi, gali:

87.1. pradinio ugdymo programoje koreguoti iki 20 procentų, o pagrindinio ugdymo programoje iki 30 procentų dalykų programoms įgyvendinti skiriamų metinių pamokų skaičiaus (nemažindama nustatyto mokiniui minimalaus pamokų skaičiaus per savaitę);

87.2. gali keisti specialiųjų pratybų ir individualiai pagalbai skiriamų valandų skaičių;

87.3. keisti pamokų / pratybų trukmę, dienos ugdymo struktūrą, siekdama individualiame ugdymo plane numatytų tikslų;

87.4. formuoti nuolatines ar laikinąsias grupes, pogrupius iš tų pačių ar skirtingų klasių mokinių;

87.5. vėliau pradėti pirmosios ar antrosios užsienio kalbos mokyti – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų, turintį kochlearinius implantus;

87.6. mokyti tik vienos užsienio kalbos – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų, turintį kochlearinius implantus;

87.7. besimokantįjį pagal individualizuotą pagrindinio ugdymo programą pagrindinio ugdymo programoje prasidedančių dalykų pradėti mokyti metais vėliau, juos sieti su praktiniais mokinio interesais, kasdiene gyvenimo patirtimi; mokymas gali būti organizuojamas atskiromis veiklomis;

87.8. nemokyti užsienio kalbų turinčiojo kompleksinių negalių ir (ar) kompleksinių sutrikimų, į kurių sudėtį įeina įvairiapusiai raidos, elgesio ir emocijų, kalbos ir kalbėjimo, skaitymo ir (ar) rašymo, intelekto, bendrieji mokymosi sutrikimai, klausos sutrikimai (išskyrus nežymų klausos sutrikimą);

87.9. nemokyti muzikos turinčiojo klausos sutrikimą (išskyrus nežymų);

87.10. nemokyti technologijų turinčiojo judesio ir padėties bei neurologinių sutrikimų (išskyrus lengvus), o vietoj jų mokinys gali rinktis kitus individualaus ugdymo plano dalykus, tenkinančius specialiuosius ugdymosi poreikius, gauti pedagoginę ar specialiąją pedagoginę pagalbą;

87.11. dėl socialinių-pilietinių veiklų atlikimo priimti individualius sprendimus, atsižvelgiant į mokinio galias, gebėjimus: individualiai parinkti veiklas ir jų teikėjus, siūlyti jas atlikti mokykloje arba dėl asmens galių atleisti nuo jų.

88. Mokiniui, kuris mokosi pagal bendrojo ugdymo programą, ją pritaikant, mokinio individualus ugdymo planas sudaromas vadovaujantis Bendrųjų ugdymo planų 84 ir 90 punktuose dalykų programoms įgyvendinti nurodomu pamokų skaičiumi, kuris gali būti koreguojamas iki 25 procentų. Bendras pamokų ir neformaliojo švietimo pamokų skaičius gali būti didinamas atsižvelgiant į mokinio galias ir ugdymosi poreikius, specialistų rekomendacijas:

88.1.įvairiapusių raidos sutrikimų turinčio mokinio individualus ugdymo planas sudaromas vadovaujantis Bendrųjų ugdymo planų 84 ir 90 punktais ir 8 priedu:

88.1.1. atsižvelgiant į klasės, kurioje mokosi mokinys, paskirtį: bendroje klasėje, skiriant mokinio padėjėją;

88.1.2. individualiame ugdymo plane turi būti numatyta elgesio prevencijos ir intervencijos būdai, socialinių įgūdžių ugdymo veiklos. Periodiškai (ne rečiau kaip kartą per mėnesį) arba užfiksavus mokinio pažangą ar nustačius, kad ugdymo procese pažanga nedaroma, peržiūrimas ir koreguojamas individualus pagalbos vaikui planas;

88.1.3. rekomenduojama mokiniui turėti pritaikytą mokiniui nuolatinę mokymosi vietą, prireikus naudojant sieneles / širmas, skirtas dėmesiui koncentruoti ugdymo proceso metu, triukšmui mažinti. Įrengiama kiek įmanoma labiau nuo triukšmo izoliuota erdvė klasėje ar už klasės ribų, kurioje įvairiapusių raidos sutrikimų turinčiam mokiniui būtų sudaromos galimybės pertraukai veiklos metu ar esant emocinio nestabilumo būklei;

88.1.4. rengiant individualų ugdymo planą, mokytojai bendradarbiauja su švietimo pagalbos specialistais, taiko elgesio vertinimo instrumentus netinkamo elgesio priežastims nustatyti bei reikalingų įgūdžių ugdymo strategijoms parinkti;

88.1.5. siekiant atsižvelgti į individualius mokinio gebėjimus ir raidos specifiką, numatyti mokymo medžiagos pateikimo būdus (vaizdiniu, garsiniu ir kt.) ir įtraukti mokinį į veiklas, būtina pagal jo pomėgius, naudoti vizualines užuominas ugdymo procese ir jo mokymosi vietoje, pasirinkti individualiame ugdymo plane numatytą mokymosi pasiekimų vertinimo ir individualios pažangos stebėjimo formą;

88.1.6. sudarant tvarkaraščius individualiam ugdymo planui įgyvendinti, turi būti užtikrintos sąlygos ugdomosios veiklos metu daryti fizinio aktyvumo pertraukas, jų metu pagal galimybes panaudojant specialias priemones (minkštasuolius, balansavimo, supimosi priemones ir kt.).

89. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, specialiojo pedagogo ir (ar) kitų vaiko gerovės komisijos narių rekomendacijas.

**ANTRASIS SKIRSNIS**

**MOKYMOSI PASIEKIMŲ IR PAŽANGOS VERTINIMAS**

90. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis Bendrųjų ugdymo planų 28 punkto nuostatomis.

91. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys (ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi).

92. Dėl mokinio, kuris mokosi pagal individualizuotą pradinio ugdymo ir individualizuotą pagrindinio ugdymo programą mokymosi pasiekimų vertinimo (būdų, periodiškumo) ir įforminimo susitariama progimnazijoje. Susitarimai priimami, atsižvelgiant į mokinio galias ir vertinimo suvokimą, specialiuosius ugdymosi poreikius, numatomą pažangą, tėvų (globėjų, rūpintojų) pageidavimus. Progimnazija pasirinko vertinti įrašu „įskaityta“, (pusmečio pabaigoje, TAMO dienyne, individualizuotose dalykų programose).

**TREČIASIS SKIRSNIS**

**ŠVIETIMO PAGALBOS TEIKIMAS**

93. Švietimo pagalbą mokiniui užtikrina progimnazija.

94. Švietimo pagalba, ją teikiantys specialistai, tikslai ir intensyvumas mokiniui turi būti numatyti mokinio individualiame pagalbos plane.

95. Švietimo pagalbą teikiantys specialistai, bendradarbiaudami su mokytojais, padeda įveikti mokymosi sunkumus, šalindami priežastis, stebi ugdymo procese mokinius, teikia konsultacinę pagalbą ir įgalina mokinio tėvus (globėjus, rūpintojus) ir kitus, teikiančius paslaugas ir pagalbas, padėti mokiniui ugdytis, sudaryti sąlygas mokytis ir užtikrinti jo gerovę.

96. Švietimo pagalba mokiniui teikiama laikinai ar pastoviai ugdymo proceso metu ar pasibaigus ugdymo procesui, konsultuojant mokinį, atsižvelgiant į individualiame ugdymo plane keliamus ugdymo(si) tikslus, pagalbą teikiančių specialistų funkcijas ir mokinio reikmes. Siekiant įtraukties į ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai.

97. Švietimo pagalbos teikimo formos parenkamos mokiniui individualiai: pratybos, konsultacijos, pagalba ugdymosi veiklose, savirūpos procese ir kt.:

97.1. progimnazija, vykdydama formaliojo ir neformaliojo švietimo programas, specialiųjų ugdymo(si) poreikių turinčių mokinių skaičių grupėje, atsižvelgusi į mokymo lėšas, mokinių poreikius, turimas mokymo(si) sąlygas ir mokymo priemones, nustato pati – individualios (1 mokinys), grupinės (2-8 mokiniai).

**KETVIRTASIS SKIRSNIS**

**MOKYMAS NAMIE**

98. Mokinio, turinčio specialiųjų ugdymosi poreikių, mokymą namie savarankišku ar nuotoliniu mokymo proceso organizavimo būdu organizuoja progimnazija pagal vaiko gerovės komisijos ir pedagoginės psichologinės ar švietimo pagalbos tarnybos, gydytojų rekomendacijas, sudariusi mokinio individualų ugdymo planą mokymosi namie laikotarpiui.

99. Mokiniui, kuris mokosi pagal:

99.1. pritaikytą pradinio ugdymo programą, vadovaujantis Bendrųjų ugdymo planų 54 punktu:

99.1.1. galima skirti 70 ir daugiau pamokų per dvejus mokslo metus specialiajai pedagoginei pagalbai teikti;

99.1.2. mokiniui, turinčiam judesio ir padėties sutrikimų, rekomenduojama 70 ir daugiau pamokų per dvejus mokslo metus skirti gydomajai mankštai;

99.2. pritaikytą pagrindinio ugdymo programą, mokyti namie progimnazija skiria pamokų, vadovaudamasi Bendrųjų ugdymo planų 53 punktu, iš jų iki 74 pamokų gali skirti specialiosioms pratyboms ar konsultacijoms.

99.3. mokiniui besimokančiam namuose sudaromos galimybės dalyvauti progimnazijos organizuojamose neformaliojo vaikų švietimo programose.

**VI SKYRIUS**

**PRIEDAI**

 **\_\_\_\_\_\_\_\_\_\_\_\_\_\_\_\_\_\_**

SUDERINTA

Raseinių rajono savivaldybės meras

Arvydas Nekrošius

2025 m. rugpjūčio d.

SUDERINTA

Raseinių Šaltinio progimnazijos

tarybos 2025 m. rugpjūčio 26 d.

posėdžio nutarimu (protokolas Nr. V10-4)

Raseinių Šaltinio progimnazijos

2025-2026 mokslo metų

pradinio ir pagrindinio ugdymo programų ugdymo plano

1 priedas

**PIRMŲ KLASIŲ UGDYMO PLANAS**

Pamokų skaičius 2025-2026 m. m. pradinio ugdymo programai įgyvendinti per mokslo metus ir per savaitę

|  |  |  |  |  |
| --- | --- | --- | --- | --- |
| Klasė / dalykai  | 1 a klasė | 1 b klasė | 1 c klasė | 1 d klasė |
| Dorinis ugdymas  |
| Dorinis ugdymas (tikyba arba etika)  | 35(1) | 35 (1) | 35 (1) | 35 (1) |
| Kalbinis ugdymas  |
| Lietuvių kalba ir literatūra  | 280 (8) | 280 (8) | 280 (8) | 280 (8) |
| Visuomeninis ugdymas  |
| Visuomeninis ugdymas  | 35 (1) | 35 (1) | 35 (1) | 35 (1) |
| Matematinis, gamtamokslinis ir technologinis ugdymas  |
| Gamtos mokslai  | 35 (1) | 35 (1) | 35 (1) | 35 (1) |
| Matematika  | 140 (4)+ 35 (1)\* | 140 (4)+ 35 (1)\* | 140 (4)+ 35 (1)\* | 140 (4)+ 35 (1)\* |
| Technologijos  | 35 (1) | 35 (1) | 35 (1) | 35 (1) |
| Meninis ugdymas  |
| Dailė  | 35 (1) | 35 (1) | 35 (1) | 35 (1) |
| Muzika  | 70 (2) | 70 (2) | 70 (2) | 70 (2) |
| Šokis | 35 (1) | 35 (1) | 35 (1) | 35 (1) |
| Fizinis ir sveikatos ugdymas  |
| Fizinis ugdymas  | 105 (3) | 105 (3) | 105 (3) | 105 (3) |
| Iš viso privalomų pamokų skaičius per mokslo metus  | 840 (24)  | 840 (24) | 840 (24) | 840 (24) |
| Pamokos, skiriamos mokinių ugdymosi poreikiams tenkinti:  | 35 (1)\*  | 35 (1)\* | 35 (1)\*  | 35 (1)\* |
| Maksimalus leistinas pamokų skaičius  | 875 (25) | 875 (25) | 875 (25) | 875 (25) |
| Neformalusis vaikų švietimas | 70 (2) | 70 (2) | 70 (2) | 70 (2) |

\* Skiriama papildoma pamoka iš mokinių ugdymosi poreikiams tenkinti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Raseinių Šaltinio progimnazijos

2025-2026 mokslo metų

pradinio ir pagrindinio ugdymo programų ugdymo plano

2 priedas

**ANTRŲ KLASIŲ UGDYMO PLANAS**

Pamokų skaičius 2025-2026 m. m. pradinio bendrosioms programoms per mokslo metus ir per savaitę:

|  |  |  |  |
| --- | --- | --- | --- |
| Klasė / dalykai  | 2 a klasė | 2 b klasė | 2 c klasė |
| Dorinis ugdymas |
| Dorinis ugdymas (tikyba arba etika)  | 35(1) | 35 (1) | 35 (1) |
| Kalbinis ugdymas |
| Lietuvių kalba ir literatūra | 245 (7) | 245 (7) | 245 (7) |
| Užsienio kalba (pirmoji, anglų)  | 70 (2) | 70 (2) | 70 (2) |
| Visuomeninis ugdymas |
| Visuomeninis ugdymas | 35 (1) | 35 (1) | 35 (1) |
| Matematinis, gamtamokslinis ir technologinis ugdymas |
| Gamtos mokslai  | 35 (1) | 35 (1) | 35(1) |
| Matematika  | 175 (5) | 175 (5) | 175 (5) |
| Technologijos | 35 (1) | 35 (1) | 35 (1) |
| Meninis ugdymas  |
| Dailė  | 35 (1) | 35 (1) | 35 (1) |
| Muzika | 70 (2) | 70 (2) | 70 (2) |
| Šokis | 35 (1) | 35 (1) | 35 (1) |
| Fizinis ir sveikatos ugdymas  |
| Fizinis ugdymas  | 105(3) | 105(3) | 105 (3) |
| Informatika\* | 35 (1)\* | 35 (1)\* | 35 (1)\* |
| Iš viso privalomų pamokų skaičius per mokslo metus  | 910 (26) | 910 (26) | 910 (26) |
| Pamokos, skiriamos mokinių ugdymosi poreikiams tenkinti:  | 35 (1)\*  | 35 (1)\* | 35 (1)\*  |
| Maksimalus leistinas pamokų skaičius  | 1050 (30) | 1050 (30) | 1050 (30) |
| Neformalusis vaikų švietimas | 70 (2) | 70 (2) | 70 (2) |

\* Informatikos mokoma skiriant atskirą pamoką iš mokinių ugdymosi poreikiams tenkinti.

\_\_\_\_\_\_\_\_\_

Raseinių Šaltinio progimnazijos

2025-2026 mokslo metų

pradinio ir pagrindinio ugdymo programų ugdymo plano

3 priedas

**TREČIŲ KLASIŲ UGDYMO PLANAS**

Pamokų skaičius 2025-2026 m. m. pradinio ugdymo programai įgyvendinti per mokslo metus ir per savaitę

|  |  |  |  |  |
| --- | --- | --- | --- | --- |
| Klasė / dalykai  | 3 a klasė | 3 b klasė | 3 c klasė | 3 d klasė |
| Dorinis ugdymas  |
| Dorinis ugdymas (tikyba arba etika)  | 35(1) | 35 (1) | 35 (1) | 35 (1) |
| Kalbinis ugdymas  |
| Lietuvių kalba ir literatūra  | 245 (7) | 245 (7) | 245 (7) | 245 (7) |
| Užsienio kalba (pirmoji, anglų)  | 70 (2) | 70 (2) | 70 (2) | 70 (2) |
| Visuomeninis ugdymas  |
| Visuomeninis ugdymas  | 35 (1) | 35(1) | 35 (1) | 35(1) |
| Matematinis, gamtamokslinis ir technologinis ugdymas  |
| Gamtos mokslai  | 35 (1) | 35 (1) | 35 (1) | –35 (1) |
| Matematika  | 175 (5) | 175 (5) | 175 (5) | 175 (5) |
| Technologijos  | 35 (1) | 35(1) | 35 (1) | 35(1) |
| Meninis ugdymas  |
| Dailė  | 35(1) | 35(1) | 35(1) | 35(1) |
| Muzika | 70 (2) | 70 (2) | 70 (2) | 70 (2) |
| Šokis | 35 (1) | 35 (1) | 35 (1) | 35 (1) |
| Fizinis ir sveikatos ugdymas  |
| Fizinis ugdymas  | 105(3) | 105(3) | 105 (3) | 105 (3) |
| Informatika\* | 35 (1)\* | 35 (1)\* | 35 (1)\* | 35 (1)\* |
| Iš viso privalomų pamokų skaičius per mokslo metus  | 910 (26) | 910 (26) | 910 (26) | 910 (26) |
| Pamokos, skiriamos mokinių ugdymosi poreikiams tenkinti:  | 35 (1)\*  | 35 (1)\* | 35 (1)\*  | 35(1)\* |
| Maksimalus leistinas pamokų skaičius  | 1050 (30) | 1050 (30) | 1050 (30) | 1050 (30) |
| Neformalusis vaikų švietimas | 70 (2) | 70 (2) | 70 (2) | 70 (2) |

\* Informatikos mokoma skiriant atskirą pamoką iš mokinių ugdymosi poreikiams tenkinti.

\_\_\_\_\_\_\_\_\_\_\_\_\_\_\_\_\_\_\_\_

Raseinių Šaltinio progimnazijos

2025-2026 mokslo metų

pradinio ir pagrindinio ugdymo programų ugdymo plano

4 priedas

**KETVIRTŲ KLASIŲ UGDYMO PLANAS**

Pamokų skaičius 2025-2026 m. m. pradinio bendrosioms programoms per mokslo metus ir per savaitę:

|  |  |  |  |  |
| --- | --- | --- | --- | --- |
| Klasė / dalykai  | 4 a klasė | 4 b klasė | 4 c klasė | 4 d klasė |
| Dorinis ugdymas  |
| Dorinis ugdymas (tikyba arba etika)  | 35(1) | 35 (1) | 35 (1) | 35 (1) |
| Kalbinis ugdymas  |
| Lietuvių kalba ir literatūra | 245 (7) | 245 (7) | 245 (7) | 245 (7) |
| Užsienio kalba (pirmoji, anglų)  | 70 (2) | 70 (2) | 70 (2) | 70 (2) |
| Visuomeninis ugdymas |
| Visuomeninis ugdymas | 35 (1) | 35 (1) | 35 (1) | 35 (1) |
| Matematinis, gamtamokslinis ir technologinis ugdymas  |
| Gamtos mokslai  | 35 (1) | 35 (1) | 35 (1) | 35 (1) |
| Matematika  | 175 (5) | 175 (5) | 175 (5) | 175 (5) |
| Technologijos | 35(1) | 35(1) | 35(1) | 35(1) |
| Meninis ir technologinis ugdymas  |
| Dailė  | 35 (1) | 35 (1) | 35 (1) | 35 (1) |
| Muzika | 70 (2) | 70 (2) | 70 (2) | 70 (2) |
| Šokis | 35 (1) | 35 (1) | 35 (1) | 35 (1) |
| Fizinis ir sveikatos ugdymas  |
| Fizinis ugdymas | 105(3) | 105(3) | 105 (3) | 105 (3) |
| Informatika\* | 35 (1)\* | 35 (1)\* | 35 (1)\* | 35 (1)\* |
| Iš viso privalomų pamokų skaičius per mokslo metus  | 910 (26) | 910 (26) | 910 (26) | 910 (26) |
| Pamokos, skiriamos mokinių ugdymosi poreikiams tenkinti:  | 35 (1)\*  | 35 (1)\* | 35 (1)\*  | 35(1)\* |
| Maksimalus leistinas pamokų skaičius  | 1050 (30) | 1050 (30) | 1050 (30) | 1050 (30) |
| Neformalusis vaikų švietimas | 70 (2) | 70 (2) | 70 (2) | 70 (2) |

\* Informatikos mokoma skiriant atskirą pamoką iš mokinių ugdymosi poreikiams tenkinti.

\_\_\_\_\_\_\_\_\_\_\_\_\_\_\_

Raseinių Šaltinio progimnazijos

2025-2026 mokslo metų

pradinio ir pagrindinio ugdymo programų ugdymo plano

5 priedas

**PENKTŲ KLASIŲ UGDYMO PLANAS**

|  |  |  |  |  |
| --- | --- | --- | --- | --- |
| **Ugdymo sritys ir dalykai** | **5 a** | **5 b** | **5 c** | **5 d** |
| DORINIS UGDYMASDorinis ugdymas tikyba  etika | 1/36  1/36(abcd)  | 1/36- | 1/36- | 1/36- |
| **KALBINIS UGDYMAS**Lietuvių kalba ir literatūraUžsienio kalba (pirmoji) anglų | 5/1803/108 (2G) | 5/1803/108 (2G) | 5/1803/108 (2G)  | 5/1803/108 (2G) |
| **MatematiNIS, GAMTAMOKSLINIS IR TECHNOLOGINIS UGDYMAS**MatematikaInformatikaGamtos mokslai Technologijos  | 4/144+1\*/361/36 (1G)2/722/72 (1G) | 4/144+1\*/361/36 (1G)2/722/72 (2G) | 4/144+1\*/361/36 (1G)2/722/72 (2G) | 4/144+1\*/361/36 (1G)2/721/72 (2G) |
| VISUOMENINIS UGDYMASIstorija  | 2/72 | 2/72 | 2/72 | 2/72 |
| **MENINIS UGDYMAS**Dailė Muzika  | 1/36 1/36  | 1/36 1/36  | 1/36 1/36  | 1/36 1/36 |
| **FIZINIS IR SVEIKATOS UGDYMAS**Fizinis ugdymasGyvenimo įgūdžiai | 3/108 1/36  | 3/108 1/36  | 3/108 1/36  | 3/108 1/36 |
| **Socialinė pilietinė veikla** | 20 | 20 | 20 | 20 |
| **PASIRENKAMIEJI DALYKAI / MODULIAI****„Geometrijos pasaulis“** | 1\*/36 |
| **Minimalus pamokų skaičius mokiniui per savaitę** | 26 | 26 | 26 | 26 |
| **Skirtas privalomas pamokų skaičius per savaitę** | **27** | **27** | **27** | **27** |
| **Minimalus privalomas/skirtas pamokų skaičius mokiniui per mokslo metus** | 936/972 | 936/972 | 936/972 | 936/972 |
| **Pamokų, skirtų mokinio ugdymo poreikiams tenkinti, mokymosi pagalbai teikti, skaičius per savaitę:** | 4\* | 4\* | 4\* | 4\* |
| **Panaudotos pamokos, skirtos mokinio ugdymo poreikiams tenkinti, mokymosi pagalbai teikti, skaičius per savaitę:** | 1\* | 1\* | 2\* | 1\* |
| **NEFORMALUSIS VAIKŲ ŠVIETIMAS**  | 2 | 2 | 2 | 2 |
| **Skirta neformalaus švietimo valandų per savaitę** | 2 | 2 | 2 | 2 |

\_\_\_\_\_\_\_\_\_\_\_\_\_

Raseinių Šaltinio progimnazijos

2025-2026 mokslo metų

pradinio ir pagrindinio ugdymo programų ugdymo plano

6 priedas

**ŠEŠTŲ KLASIŲ UGDYMO PLANAI**

|  |  |  |  |
| --- | --- | --- | --- |
| **Ugdymo sritys ir dalykai** | **6 a** | **6 b** | **6 c** |
| DORINIS UGDYMASDorinis ugdymas tikyba  etika | 1/36 1/36 | 1/36 -  | 1/36 - |
| **KALBINIS UGDYMAS**Lietuvių kalba ir literatūraUžsienio kalba (pirmoji) anglųUžsienio kalba (antroji) rusųvokiečių k.prancūzų k. | 5/1803/108 (1G) 2/72 (ac 1G) | 5/1803/108 (2G)2/72 (1G) | 5/1803/108 (2G) -2/72 (abc1G)2/72 (abc 1G) |
| **MatematiNIS UGDYMAS, GAMTAMOKSLINIS IR TECHNOLOGINIS UGDYMAS**MatematikaInformatikaGamtos mokslai Technologijos | 4/144+1\*/361/36 (1G) 2/722/72 (2G) | 4/144+1\*/361/367 (1G) 2/722/72 (2G) | 4/144+1\*/361/36 (1G) 2/722/72 (2G) |
| **VISUOMENINIS UGDYMAS:**Istorija Geografija | 2/72 2/72 | 2/72 2/72  | 2/72 2/72  |
| **MENINIS UGDYMAS**Dailė Muzika  | 1/36 1/36  | 1/361/36  | 1/36 1/36 |
| **FIZINIS IR SVEIKATOS UGDYMAS**Fizinis ugdymasGyvenimo įgūdžiai | 3/108 1/36 | 3/108 1/36 | 3/108 1/36 |
| **Socialinė-pilietinė veikla** | 20 | 20 | 20 |
| **PASIRENKAMIEJI DALYKAI / MODULIAI**„Matematika praktikoje“ | 1\*/36 |
| **Minimalus pamokų skaičius mokiniui per savaitę** | 30 | 30 | 30 |
| **Skirtas privalomas pamokų skaičius per savaitę** | **31** | **31** | **31** |
| **Minimalus privalomas/skirtas pamokų skaičius mokiniui per mokslo metus** | 1080/1116 | 1080/1116 | 1080/1116 |
| **Pamokų, skirtų mokinio ugdymo poreikiams tenkinti, mokymosi pagalbai teikti, skaičius per savaitę** | 4\* | 4\* | 3\* |
| **Panaudotos pamokos, skirtos mokinio ugdymo poreikiams tenkinti, mokymosi pagalbai teikti, skaičius per savaitę** | 1\* | 2\* | 1\* |
| **NEFORMALUSIS VAIKŲ ŠVIETIMAS**  | 2 | 2 | 2 |
| **Skirta neformalaus švietimo valandų per savaitę** | 2 | 2 | 2 |

\_\_\_\_\_\_\_\_\_\_\_\_\_\_\_\_\_\_\_\_

Raseinių Šaltinio progimnazijos

2025-2026 mokslo metų

pradinio ir pagrindinio ugdymo programų ugdymo plano

7 priedas

**SEPTINTŲ KLASIŲ UGDYMO PLANAS**

|  |  |  |  |
| --- | --- | --- | --- |
| **Ugdymo sritys ir dalykai** | **7 a** | **7 b** | **7 c** |
| **DORINIS UGDYMAS**Dorinis ugdymas: tikyba  etika | 1/36 -  | 1/361/36(bc) | 1/36- |
| **KALBINIS UGDYMAS**Lietuvių kalba ir literatūraUžsienio kalba (pirmoji) anglųUžsienio kalba (antroji) rusų vokiečių k. prancūzų k. | 5/1803/108 (2G)2/72 (1G)-2/72 (abc) | 5/1803/108 (2G)2/72 (1G) -- | 5/1803/108(2G)2/72 (1G)2/74 (bc)- |
| **MatematiNIS UGDYMAS, GAMTAMOKSLINIS IR TECHNOLOGINIS UGDYMAS**MatematikaInformatikaBiologijaFizikaTechnologijos | 4/144+1\*/361/367 (2G)2/72 1/36 2/72 (2G) | 4/144+1\*/361/36 (2G)2/72 1/36 2/72 (2G) | 4/144+1\*/361/36 (2G)2/721/362/72 (2G) |
| **VISUOMENINIS UGDYMAS:**Istorija Geografija | 2/72 2/72  | 2/722/72 | 2/722/72 |
| **MENINIS UGDYMAS** Dailė Muzika  | 1/36 1/36  | 1/36 1/36  | 1/36 1/36  |
| **FIZINIS IR SVEIKATOS UGDYMAS**Fizinis ugdymasGyvenimo įgūdžiai  | 3/108 1/36  | 3/108 1/36  | 3/108 1/36  |
| **PASIRENKAMIEJI DALYKAI / MODULIAI**„Probleminiai uždaviniai“ | 1\*/36 |
| **Socialinė-pilietinė veikla** | 20 | 20 | 20 |
| **Minimalus pamokų skaičius mokiniui per savaitę** | 31 | 31 | 31 |
| **Skirtas privalomas pamokų skaičius per savaitę** | **32** | **32** | **32** |
| **Minimalus privalomas/skirtas pamokų skaičius mokiniui per mokslo** | 1116/1152 | 1116/1152 | 1116/1152 |
| **Pamokų,** **skirtų mokinio ugdymo poreikiams tenkinti, mokymosi pagalbai teikti, skaičius per savaitę** | 4\* | 4\* | 4\* |
| **Panaudotos pamokos, skirtos mokinio ugdymo poreikiams tenkinti, mokymosi pagalbai teikti, skaičius per savaitę** | 1\* | 2\* | 1 |
| **NEFORMALUS ŠVIETIMAS**  | 2 | 2 | 2 |
| **Skirta neformalaus švietimo valandų per savaitę** | 2 | 2 | 2 |
| **\_\_\_\_\_\_\_\_\_\_\_\_\_\_\_\_\_** |

Raseinių Šaltinio progimnazijos

2025-2026 mokslo metų

pradinio ir pagrindinio ugdymo programų ugdymo plano

8 priedas

**AŠTUNTŲ KLASIŲ UGDYMO PLANAS**

|  |  |  |  |
| --- | --- | --- | --- |
| **Dalykas** | **8 a** | **8 b** | **8 c** |
| DORINIS UGDYMASDorinis ugdymas tikyba etika | 1/36- | 1/361/36 (abc) | 1/36 - |
| **KALBINIS UGDYMAS**Lietuvių kalba ir literatūraUžsienio kalba (1-oji) anglųUžsienio kalba (2-oji) rusų vokiečių | 5/1803/108(2G)2/72 (1G)- | 5/1803/108(2G)2/72 (1G) 2/74 (abc) | 5/1803/108(2G)2/72 (1G) - |
| **MatematiNIS UGDYMAS, GAMTAMOKSLINIS IR TECHNOLOGINIS UGDYMAS**MatematikaInformatikaBiologijaFizikaChemijaTechnologijos | 4/144+1\*/361/36 (1G)1/36 2/722/721/36 (2G) | 4/144+1\*/36 1/36 (1G) 1/362/72 2/721/36 (2G) | 4/144+1\*/36 1/36 (1G) 1/362/722/721/36 (2G) |
| **VISUOMENINIS UGDYMAS:**Istorija Geografija | 2/72 2/72  | 2/72 2/72  | 2/72 2/72  |
| **MENINIS UGDYMAS,** Dailė Muzika  | 1/36 1/36  | 1/36 1/36  | 1/36 1/36  |
| **FIZINIS IR SVEIKATOS UGDYMAS**Fizinis ugdymasGyvenimo įgūdžiai | 3/1081/36  | 3/1081/36  | 3/108 1/36  |
| **Socialinė-pilietinė veikla** | 20 | 20 | 20 |
| **PASIRENKAMIEJI DALYKAI / MODULIAI**„Matematikos pasaulyje“ | 1\* | 1\* | 1\* |
| **Minimalus pamokų skaičius mokiniui per savaitę** | 32 | 32 | 32 |
| **Skirtas privalomas pamokų skaičius per savaitę** | **33** | **33** | **33** |
| **Minimalus privalomas/skirtas pamokų skaičius mokiniui per mokslo metus** | 1152/1188 | 1152/1188 | 1152/1188 |
| **Pamokų,** **skirtų mokinio ugdymo poreikiams tenkinti, mokymosi pagalbai teikti, skaičius per savaitę:** | 4\* | 4\* | 4\* |
| **Panaudotos pamokos, skirtos mokinio ugdymo poreikiams tenkinti, mokymosi pagalbai teikti, skaičius per savaitę** | 2\* | 2\* | 2\* |
| **NEFORMALUS ŠVIETIMAS**  | 1 | 1 | 1 |
| **Skirta neformalaus švietimo valandų per savaitę** | 1 | 1 | 1 |

\_\_\_\_\_\_\_\_\_\_\_\_\_\_\_\_\_\_\_

Raseinių Šaltinio progimnazijos

2025-2026 mokslo metų

pradinio ir pagrindinio ugdymo programų ugdymo plano

9 priedas

**NEFORMALIOJO ŠVIETIMO VALANDŲ PASKIRSTYMAS**

|  |
| --- |
| **1-4 klasės** |
| **Eil.** **Nr.** | **Mokytojo vardas, pavardė** | **Būrelio pavadinimas** | **Valandų skaičius** | **Klasė** |
| 1. | Žydrūnas Kapočius | Žaidimų sūkury | 2 | 3-4 |
| 2. | Žydrūnas Kapočius | Jaunieji inžinieriai | 1 | 4 |
| 3. | Regina Kalpokienė | Robotika | 1 | 3-4 |
| 4. | Viktorija Globienė | Robotika | 1 | 2 |
| 5. | Ilona Zybartė | Finansinio raštingumo būrelis „Aš pats” | 1 | 2 |
| 6. | Liuba Vaigauskienė | Informatika | 1 | 1d |
| 7. | Aida Guščikaitė  | Vokiečių kalba su zuikiu Hansu | 1 | 3-4 |
| 8. | Mindaugas Zybartas | Futbolas | 1 | 1-2 |
| 9. | Mindaugas Zybartas | Futbolas | 1 | 3-4 |
| 10. | Arvydas Globys | Šaškės | 2 | 1-4 |
| 11. | Arvydas Globys | Stalo tenisas | 1 | 1-4 |
| 12. | Ineta Kumpikevičienė | Sportiniai šokiai | 3 | 1-4 |
| 13. | Raimundas Elzbergas | Krepšinis | 1 | 1-4 |
| 14. | Raimundas Elzbergas | Pickelbolas | 1 | 1-4 |
| 15. | Neringa Šlopšnienė | Pramoginių šokių būrelis | 4 | 1-4 |
| 16. | Saulė Tiškuvienė | Informatika | 1 | 1b |
| 17. | Aida Kubilienė | Robotika | 1 | 1-2 |
| 18. | Aida Kubilienė | Informatika | 1 | 1c |
| 19. | Rita Krištopaitienė | Keramika | 2 | 1-4  |
| 20. | Renata Simonavičienė | Lego-Robotika | 1 | 1-4 |
| 21. | Rita Aginskienė | Informatika | 1 | 1a |
| **Iš viso skirta** | **30 val.** | **Panaudota** | **29 val.** |

|  |
| --- |
| **5-8 klasės** |
| **Eil.****Nr.** | **Mokytojo vardas, pavardė** | **Būrelio pavadinimas** | **Valandų skaičius** | **Klasė** |
| 1 | Mindaugas Zybartas | Fizinis aktyvumas | 2 | 5-8 |
| 2 | Arvydas Globys | Stalo tenisas | 3 | 5-8 |
| 3 | Raimundas Elzbergas | Krepšinis | 1 | 5-8 |
| 4 | Raimundas Elzbergas | Jaunieji šauliai | 3 | 5-8 |
| 5 | Ričardas Krivickas | Mergaičių ansamblis | 1,5 | 7-8 |
| 6 | Ričardas Krivickas | Mergaičių ansamblis | 1,5 | 5-6 |
| 7 | Daura Giedraitienė | Keramikos dirbtuvės | 2 | 5-8 |
| 8 | Ineta Kumpikevičienė | Sportiniai šokiai | 2 | 5-8 |
| 9 | Indrė Levickytė | Tautiniai šokiai | 5 | 5-6 |
| **Iš viso skirta** | **23 val.** | **Panaudota** | **21 val.** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Raseinių Šaltinio progimnazijos

2025-2026 mokslo metų

pradinio ir pagrindinio ugdymo programų

ugdymo plano

10 priedas

**UGDYMO VEIKLŲ 1-8 KLASĖSE KALENDORIUS**

|  |  |  |  |  |
| --- | --- | --- | --- | --- |
| **Eil.****Nr.** | **Renginio pavadinimas, klasė** | **Renginio paskirtis, tikslas** | **Renginio organizavimo laikas** | **Atsakingas** **asmuo** |
| 1 | Mokslo ir žinių diena „Vaikai visame pasaulyje“ | Pilietiškumo kompetencijų ugdymas: taika, laisvė, savanorystė vaikų lūpomis | Rugsėjo 1 d. | 1-8 klasių vadovai |
| 2 | Asmeninės ūgties planavimas | Ilgalaikių mokymosi tikslų ateinančiam mokymosi laikotarpiui išsikėlimas, aptarimas, kaip sieks numatytų rezultatų. Asmeninės pažangos stebėjimo ir fiksavimo aplanko kūrimas | Rugsėjo 2 d. | 1-8 klasių vadovai |
| 3 | Kalėdiniai renginiai | Pusiausvyros ugdymas tarp švenčių tradicijų ir naujovių, jų darnos puoselėjimas siekiant išugdyti mokinių tautinio ir kultūrinio tapatumo tęstinumą | Gruodžio mėn. | 1-8 klasių vadovai  |
| 4 | Ilgalaikiai STEAM projektai  | Įgyvendinant bendrųjų programų ugdymo turinį, pagyvinti ir aktualizuoti ugdymo procesą, suteikti galimybę patirti ir kurti.Skatinti vaikų kūrybiškumą, mąstymą, pažintinius gebėjimus, komunikavimą ir bendruomeniškumą | Rugsėjo – birželio mėn. | 1-4 kl. |
| 5 | STEAM projektai 5K | Mokiniai lavins algoritminį matematinį, erdvinį mąstymą ir gilins programavimo žinias, rinks duomenis, taikys matematikos žinias juos apibendrinti, daryti išvadas ir gautus rezultatus pritaikyti gyvenimiškų situacijų modeliavimui | Rugsėjo – birželio mėn. | 5-8 kl. |
| 6 | Dramblio olimpiada | Socialinių emocinių kompetencijų ugdymas: savimonė, savitvarda, socialinis sąmoningumas, tarpusavio santykiai, atsakingų sprendimų priėmimas | Kovo mėn. | 1-4 klasių vadovai |
| 7 | Sporto diena | Skatinamas fizinis aktyvumas, sveika gyvensena, plėtojamos netradicinės sporto rungtys. Socialinių emocinių, sveikos gyvensenos kompetencijų ugdymas | Birželio mėn. | 5-8 klasių vadovai, fizinio ugdymo mokytojai |
| 8 | Sveika, vasara! | Mokslo metų ugdomosios veiklos apibendrinimas. Pasiektų ugdymosi rezultatų aptarimas, asmeninės pažangos vertinimas ir įsivertinimas | Birželio mėn. | 1-4, 8 klasių vadovai |
| 9 | Pusryčiai kaštonų alėjoje | Mokslo metų ugdomosios veiklos apibendrinimas. Pasiektų ugdymosi rezultatų aptarimas, asmeninės pažangos vertinimas ir įsivertinimas | Birželio mėn. | 5-7 klasių vadovai |

\_\_\_\_\_\_\_\_\_\_\_\_

Raseinių Šaltinio progimnazijos

2025-2026 mokslo metų

pradinio ir pagrindinio ugdymo programų

ugdymo plano

11 priedas

**UGDYMO VEIKLŲ 1-8 KLASĖSE KALENDORIUS**

|  |  |  |  |
| --- | --- | --- | --- |
| **Klasė** | **Klasės vadovas/ė** | **Planuojamos edukacinės, pažintinės, kultūrinės išvykos** | **Laikas** |
| 1a | Rita Aginskienė | Edukacinė išvyka po Raseinių r. | Gegužės mėn. |
| 1b | Saulė Tiškuvienė | Edukacinė išvyka po Raseinių r. | Gegužės mėn. |
| 1c | Aida Kubilienė | Edukacinė išvyka po Raseinių r. | Gegužės mėn. |
| 1d | Liuba Vaigauskienė | Edukacinė išvyka po Raseinių r. | Gegužės mėn. |
| 2a | Viktorija Globienė | Edukacinė išvyka į Jurbarko r. | Rugsėjo mėn. |
| 2b | Rita Diržienė | Edukacinė išvyka į Kauną  | Gegužės mėn. |
| 2c | Ilona Zybartė | Edukacinė išvyka į Kauną  | Gegužės mėn. |
| 3a | Rima Krivickienė | Edukacinė išvyka į Klaipėdos kraštą  | Gegužės mėn. |
| 3b | Aušra Čepauskienė | Edukacinė išvyka į Klaipėdos kraštą  | Gegužės mėn. |
| 3c | Raimonda Latvienė | Edukacinė išvyka į Panemunę  | Gegužės mėn. |
| 3d | Rita Krištopaitienė | Edukacinė išvyka į Panemunę  | Gegužės mėn. |
| 4a | Renata Simonavičienė | Edukacinė išvyka į Vilnių | Gegužės mėn. |
| 4b | Giedrė Matusevičienė | Edukacinė išvyka į Kauną | Gegužės mėn. |
| 4c | Regina Kalpokienė | Edukacinė išvyka į Vilnių | Gegužės mėn. |
| 4d | Žydrūnas Kapočius | Edukacinė išvyka į Kauną | Gegužės mėn. |
| 5a | Vilma Drungėlienė | Edukacinė išvyka į Kauną į „Mokslo salą“ | Gegužės mėn. |
| 5b | Ineta Kumpikevičienė | Edukacinė išvyka į Kauną į „Mokslo salą“ | Gegužės mėn. |
| 5c | Viktorija Burneikaitė | Edukacinė išvyka į Kauną į „Mokslo salą“ | Gegužės mėn. |
| 5d | Jolanta Ačienė | Edukacinė išvyka į Kauną į „Mokslo salą“ | Gegužės mėn. |
| 6a | Albina Abromavičienė | Edukacinė išvyka į Anykščius | Birželio mėn. |
| 6b | Linutė Žurkauskienė | Edukacinė išvyka į Kauną | Birželio mėn. |
| 6c | Mindaugas Zybartas | Edukacinė išvyka į Kauną | Birželio mėn. |
| 7a | Silva Bartusevičienė | Edukacinė išvyka į Kauną į „Mokslo salą“ | Gegužės mėn. |
| 7b | Vilma Gricienė | Edukacinė išvyka į Šiaulius | Gruodžio mėn. |
| 7c | Raimundas Elzbergas | Edukacinė išvyka Į Vilnių | Gegužės mėn. |
| 8a | Aida Guščikaitė | Edukacinė išvyka į Vilnių:1. Energetikos ir technikos muziejus - edukacinė programa „Elektros kelias“;2. MO muziejus -  edukacija apie šiuolaikinį meną ir kultūrą, kūrybinės dirbtuvės arba orientacinė užduotis muziejuje. | Gegužės mėn. |
| 8b | Kristina Vileišienė | Edukacinė išvyka į Anykščius | Birželio mėn. |
| 8c | Vaida Plučiuvienė | Edukacinė išvyka Kaunas-Birštonas  | Birželio mėn. |

\_\_\_\_\_\_\_\_\_\_\_\_

Raseinių Šaltinio progimnazijos

2025-2026 mokslo metų

pradinio ir pagrindinio ugdymo programų

ugdymo plano

12 priedas

(2025-2026 ir 2026-2027 mokslo metų pradinio, pagrindinio ir vidurinio ugdymo programų bendrųjų ugdymo planų

7 priedas)

**PRADINIO, PAGRINDINIO IR VIDURINIO UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU** **AR ESANT APLINKYBĖMS PROGIMNAZIJOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU**

1. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms progimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu (progimnazija yra dalykų brandos egzaminų centras, vyksta remonto darbai progimnazijoje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

2. Ekstremali temperatūra progimnazijos ir (ar) gyvenamojoje teritorijoje:

2.1. minus 20 °C ar žemesnė – 1-4 ir 5 klasių mokiniams;

2.2. minus 25 °C ar žemesnė – 6-8 klasių mokiniams,

2.3. 30 °C ar aukštesnė –1-8 klasių mokiniams.

3. Progimnazijos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms progimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti ugdymo organizavimo sprendimus:

3.1. mažinančius / šalinančius pavojų mokinių sveikatai ir gyvybei;

3.2. laikinai stabdyti ugdymo procesą, kai dėl susidariusių aplinkybių progimnazijos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt., ugdymo procesas progimnazijos vadovo sprendimu gali būti laikinai stabdomas 1-2 darbo dienas. Jeigu ugdymo procesas turi būti stabdomas ilgesnį laiką, progimnazijos vadovas sprendimą dėl ugdymo proceso stabdymo derina su valstybinės progimnazijos (biudžetinės įstaigos) – savininko teises ir pareigas įgyvendinančia institucija, savivaldybės progimnazijos (biudžetinės įstaigos) – savivaldybės vykdomąja institucija ar jos įgaliotu asmeniu, valstybinės ir savivaldybės progimnazijos (viešosios įstaigos) ir nevalstybinės progimnazijos – savininku (dalyvių susirinkimu);

3.3. ugdymo procesą ar jo dalį organizuoti nuotoliniu mokymo būdu, kai nėra galimybės tęsti ugdymo proceso ar jo dalies grupinio mokymosi forma kasdieniu mokymo proceso organizavimo būdu. Progimnazijos vadovas sprendimą ugdymo procesą ar jo dalį organizuoti nuotoliniu mokymo būdu prima Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo, patvirtinto Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, nustatyta tvarka.

4. Valstybės, savivaldybės lygiu ar progimnazijos vadovo sprendimu ugdymo procesą ar jo dalį organizuojant nuotoliniu mokymo būdu, progimnazija:

4.1. priima sprendimus ugdymo procesui nuotoliniu mokymo būdu organizuoti, atsižvelgdama į progimnazijos ugdymo plane numatytas gaires nuotoliniam mokymo procesui organizuoti, Bendrųjų ugdymo planų nuostatas;

4.2. vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“;

4.3. įvertina, ar visi mokiniai gali dalyvauti ugdymo procese nuotoliniu mokymo būdu. Išsiaiškinus, kad mokinio namuose nėra sąlygų mokytis, taip pat mokiniams, turintiems vidutinių, didelių ar labai didelių specialiųjų ugdymosi poreikių (išskyrus atsirandančius dėl išskirtinių gabumų) sudaromos sąlygos mokytis progimnazijoje, jeigu progimnazijoje nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo proceso organizuoti progimnazijoje, ugdymo proceso organizavimas laikinai perkeliamas į kitas saugias patalpas;

4.4. susitaria dėl mokinių emocinės sveikatos stebėjimo, taip pat mokinių, turinčių specialiųjų ugdymosi poreikių, ugdymo specifikos ir švietimo pagalbos teikimo;

4.5. įgyvendindama ugdymo programas, ne mažiau kaip 50 procentų ugdymo procesui numatyto laiko (per savaitę ir (ar) mėnesį) skiria sinchroniniam ugdymui ir ne daugiau kaip 50 procentų – asinchroniniam ugdymui. Nepertraukiamo sinchroninio ugdymo trukmė – iki 90 min.;

4.6. pertvarko pamokų tvarkaraštį, pritaikydama jį ugdymo procesą organizuoti nuotoliniu mokymo būdu: konkrečios klasės tvarkaraštyje numato sinchroniniam ir asinchroniniam ugdymui skiriamas pamokas;

4.7. pritaiko pamokos struktūrą sinchroniniam ir asinchroniniam ugdymui, atsižvelgdama į mokinių amžių, dalyko programos ir ugdymo programos ypatumus;

4.8. susitaria dėl mokymosi pagalbos mokiniui teikimo būdų ir savalaikiškumo, dėl užduočių, skiriamų atlikti namuose toje pačioje klasėje, apimties, pobūdžio, dėl mokymosi krūvių stebėsenos ir jų koregavimo, grįžtamosios informacijos teikimo, dėl mokinio darbotvarkės nustatymo, atsižvelgdama į mokinių amžių;

4.9. numato mokinių ir jų tėvų (globėjų, rūpintojų) informavimo būdus;

4.10. paskiria asmenį (-is), kuris (-ie) teiks bendrąją informaciją apie ugdymo proceso organizavimo tvarką, švietimo pagalbos teikimą, komunikuos kitais aktualiais švietimo bendruomenei klausimais tol, kol neišnyksta ypatingos aplinkybės ar aplinkybės, dėl kurių ugdymo procesas progimnazijoje negalėjo būti organizuojamas kasdieniu būdu. Informacija apie tai skelbiama progimnazijos tinklalapyje;

* 1. numato planą, kaip pasibaigus ypatingoms aplinkybėms sklandžiai grįžti prie įprasto ugdymo proceso organizavimo;
	2. numato, kaip, esant poreikiui, dalį – ugdymo proceso organizuoti nuotoliniu mokymo būdu ir dalį grupinio mokymosi forma kasdieniu mokymo proceso organizavimo būdu.
	3. Atskirų dalykų (arba dalyko dalies) mokymuisi gali perskirstyti klases ir sudaryti laikinąsias grupes iš paralelių klasių mokinių arba apjungdama ne daugiau nei dviejų gretimų klasių mokinius.

\_\_\_\_\_\_\_\_\_\_\_

Raseinių Šaltinio progimnazijos

2025-2026 mokslo metų

pradinio ir pagrindinio ugdymo programų

ugdymo plano

13 priedas

(2025-2026 ir 2026-2027 mokslo metų pradinio, pagrindinio ir vidurinio ugdymo programų bendrųjų ugdymo planų

8 priedas)

**PRADINIO UGDYMO INDIVIDUALIZUOTOS, PAGRINDINIO UGDYMO INDIVIDUALIZUOTOS PROGRAMOS IR SOCIALINIŲ ĮGŪDŽIŲ UGDYMO PROGRAMOS ĮGYVENDINIMAS**

**I SKYRIUS**

**BENDROSIOS NUOSTATOS**

1. Mokiniui, kuris mokosi pagal pradinio ugdymo individualizuotą, pagrindinio ugdymo individualizuotą programą, individualus ugdymo planas sudaromas, atsižvelgiant į mokinio individualaus ugdymo pagalbos planą, galias ir gebėjimus, kylančius dėl intelekto sutrikimo (nežymaus), mokymosi formą, mokymo organizavimo būdą, ugdymą įgyvendinančios progimnazijos ar klasės paskirtį.

2. Dalykus, pradedamus mokytis konkrečioje ugdymo programoje, mokykla gali pradėti įgyvendinti vėliau, nei nustatyta 2025-2026 mokslo metų pradinio ir pagrindinio ugdymo programų bendrųjų ugdymo planų (toliau – Bendrieji ugdymo planai) 84, 90 punktuose.

3. Mokymas namie organizuojamas:

3.1. vadovaujantis Bendrųjų ugdymo planų II skyriaus V skirsniu. Mokyti namie skiriamos ne mažiau kaip 288 valandos per metus iš kurių iki 72 pamokų per metus galima skirti specialiosioms pamokoms ar specialiosioms pratyboms;

3.2. mokiniui, kuris turi ir judesio ir padėties sutrikimų, mokymas namie organizuojamas vadovaujantis Bendrųjų ugdymo planų II skyriaus V skirsniu. Rekomenduojama iki 72 pamokų per metus skirti gydomajai mankštai.

**II SKYRIUS**

**PRADINIO UGDYMO INDIVIDUALIZUOTOS PROGRAMOS ĮGYVENDINIMAS**

4. Mokiniui, kuris mokosi pagal pradinio ugdymo individualizuotą programą, ugdymo planas sudaromas vadovaujantis Bendrųjų ugdymo planų 84 punktu:

4.1. mokiniui, turinčiam kompleksinių sutrikimų, kurių derinio dalis yra nežymus intelekto sutrikimas, ugdymo plane reikia skirti specialiųjų pamokų sutrikusioms funkcijoms lavinti ir individualiai ar grupinei specialiajai pedagoginei pagalbai teikti;

4.2. mokiniui, turinčiam įvairiapusių raidos sutrikimų (autizmas ir kt.), rengiant mokinio individualų ugdymo planą galima skirti 35 ir daugiau pamokų per metus (1 ir daugiau pamokų per savaitę) komunikacijai ir kalbos suvokimui didinti, sunkumams socialinėse situacijose įveikti ir socialiniams ryšiams ugdymo įstaigoje formuoti, sensorinėms problemoms spręsti, kitiems įgūdžiams, reikalingiems socialinei įtraukčiai formuoti, dienotvarkei rengti ir jos laikymosi įgūdžiams formuoti;

4.3. mokiniui, turinčiam kalbėjimo ir kalbos sutrikimų, individualioms ir grupinėms specialiosioms, logopedo pratyboms 1–4 klasėse galima skirti 35 ir daugiau pamokų per metus (1 pamoką per savaitę), jas išdėstant tolygiai ar pagal mokinio poreikius, specialistų rekomendacijas, progimnazijos vaiko gerovės komisijos rekomendacijas, kreipiantis mokytojui, kuris moko vaiką.

**III SKYRIUS**

**PAGRINDINIO UGDYMO INDIVIDUALIZUOTOS PROGRAMOS ĮGYVENDINIMAS**

5. Mokiniui, kuris mokosi pagal pagrindinio ugdymo individualizuotą programą dėl nežymaus intelekto sutrikimo, ugdymo planas rengiamas vadovaujantis Bendrųjų ugdymo planų 91 punkte nustatytų dalykų programoms įgyvendinti pamokų skaičiumi, kuris, atsižvelgiant į mokymosi formą ir mokymo proceso organizavimo būdą, gali būti koreguojamas iki 35 procentų, pritaikant ugdymo turinį asmens specialiesiems ugdymosi poreikiams ir individualiam ugdymo planui įgyvendinti:

5.1. keičiamas (mažinamas, didinamas) dalykams skirtų pamokų skaičius;

5.2. numatoma papildoma mokytojo pagalba;

5.3. keičiamas specialiųjų pamokų, pratybų ir individualiai pagalbai skiriamų valandų (pamokų) skaičius per mokslo metus, atsižvelgiant į mokinio reikmes, švietimo pagalbos specialistų, vaiko gerovės komisijos ar pedagoginės psichologinės tarnybos rekomendacijas;

5.4. mokiniui, turinčiam kompleksinių negalių, įvairiapusių raidos sutrikimų, elgesio ir (ar) emocijų, kalbėjimo ir (ar) kalbos sutrikimų, specialiosioms pratyboms 5-8 klasėse skiriama ne mažiau kaip 18 pamokų per metus;

5.5. mokiniui, turinčiam kompleksinių negalių, elgesio ir emocijų sutrikimų, specialiosioms pratyboms 5-8 klasėse galima skirti iki 36 ir daugiau pamokų per metus naudojimosi kompiuteriu, specialiosiomis mokymo priemonėmis įgūdžiams formuoti, pažinimo funkcijoms lavinti, dalykų mokymosi spragoms šalinti.

\_\_\_\_\_\_\_\_\_\_\_\_\_\_\_\_\_

Raseinių Šaltinio progimnazijos

2025-2026 mokslo metų

pradinio ir pagrindinio ugdymo programų

ugdymo plano

14 priedas

(2025-2026 ir 2026-2027 mokslo metų

pradinio, pagrindinio ir vidurinio ugdymo

programų bendrųjų ugdymo planų

9 priedas)

**SOCIALINĖS-PILIETINĖS VEIKLOS ORGANIZAVIMAS**

**I SKYRIUS**

**BENDROSIOS NUOSTATOS**

1.Socialinės-pilietinės veiklos įgyvendinimo poreikį lemia pagrindinio ir vidurinio ugdymo bendrosios programos, patvirtintos Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – bendrosios programos), įtvirtinančios kompetencijų ugdymą mokantis pagal pagrindinio ugdymo programas. Ugdymas pagal bendrąsias programas turi padėti mokiniams išsiugdyti komunikavimo, kultūrinę, kūrybiškumo, pažinimo, pilietiškumo, skaitmeninę, socialinę, emocinę ir sveikos gyvensenos kompetencijas. Socialinė-pilietinė veikla taip pat prisideda prie bendrosiose programose numatytų kompetencijų ugdymo ir padeda mokiniams praktiškai taikyti įgytas žinias ir gebėjimus bei demonstruoti vertybines nuostatas ir sudaro galimybes pažvelgti į dalykus iš įvairių perspektyvų, ypač pritaikant, išplečiant ir aktualizuojant įgytas žinias gyvenimiškose situacijose. Organizuojant veiklas remiamasi rekomendacijomis socialinės-pilietinės veiklos koordinatoriams ,Kaip organizuoti socialinę-pilietinę veiklą?“, kurias Lietuvos Respublikos švietimo, mokslo ir sporto ministerijos užsakymu parengė Nacionalinio švietimo NVO tinklas ir ,,Actio Catholica Patnia“, 2024 m.

**II SKYRIUS**

**SOCIALINĖS-PILIETINĖS VEIKLOS TIKSLAS IR UŽDAVINIAI**

2. Socialinės-pilietinės veiklos tikslas – skatinti mokinius aktyviu dalyvavimu prisidėti sprendžiant aktualias socialines problemas bendruomeniniame ir visuomeniniame gyvenime ir, reflektuojant savo patirtį, ugdytis pilietiškumo, socialinę, emocinę ir sveikos gyvensenos bei kitas kompetencijas.

3. Socialinės-pilietinės veiklos uždaviniai:

3.1. skatinti mokinių visapusišką asmenybės brandą ir dalyvavimu grįstą mokymąsi;

3.2. padėti įsisąmoninti kiekvieno asmens atsakomybę kuriant savo asmeninę, vietos bendruomenės ir platesnės visuomenės gerovę bei paskatinti mokinius ieškoti pozityvių saviraiškos būdų;

3.3. skatinti mokinius apgalvoti savo patirtis, ugdytis savistabos įgūdžius, gebėjimą kritiškai įsivertinti savo priimtų sprendimų pagrįstumą ir pridėtinę vertę sau patiems ir bendruomenei, kuriai mokiniai priklauso.

**III SKYRIUS**

**SOCIALINĖS-PILIETINĖS VEIKLOS TURINYS**

4. Socialinė-pilietinė veikla yra mokymosi turinio dalis, atliekama laisvu nuo pamokų metu ir pasirenkama vadovaujantis šiais principais:

4.1. prasmingumo. Socialinė-pilietinė veikla prisideda prie mokinio saviraiškos, asmeninių tikslų įgyvendinimo, pasirinktos veiklos, padeda atrasti jam asmeniškai prasmingą veiklą bei skatina jį orientuotis į ne tik į rezultatą, bet ir į patį veiklos procesą, mokytis iš savo klaidų ir pasiekimų bei reflektuoti apie įvairių patirčių naudą. Mokiniai gali įsitraukti į įvairių nevyriausybinių organizacijų veiklą ir prisidėti prie jiems rūpimų problemų sprendimo, pvz., visuomenės sąmoningumo didinimo klimato kaitos klausimais, gyvūnų apsaugos, pažeidžiamų asmenų grupių teisių užtikrinimo klausimais ir pan.;

4.2. asmeninio tobulėjimo. Socialinė-pilietinė veikla pasirenkama atliepiant mokinio interesus ir pomėgius. Socialinė-pilietinė veikla nėra savitikslė, ji turi padėti mokiniams tobulėti, plėsti savo pažinimoribas, išbandyti save atliekant naujus vaidmenis, patirti naujus kontekstus. Idealu, jei mokiniai savo stiprybes ir talentus gali pritaikyti naujame kontekste, ir tai sudaro sąlygas mokiniams įsivertinti savo stiprybes ir numatyti galimas tolesnio mokymosi trajektorijas. Skatinamas mokinių dalyvavimas ir jų pagalba organizuojant įvairias parodas, koncertus, sporto turnyrus, kitus renginius įvairiose socialinės globos institucijose, ligoninėse, telkiant bendruomenes konkrečiam tikslui siekti arba pagalbos teikimas jaunesnio amžiaus mokiniams mokantis, taip pat neformaliojo vaikų švietimoir užimtumo veiklų organizavimas dienos centrus lankantiems vaikams, mokymosi sunkumų turintiems vaikams, migrantams, savanorystė ikimokyklinio ugdymo įstaigose, mokymas, konsultavimas, paskaitos vedimas, pranešimų skaitymas arba kitos panašios veiklos;

4.3. socialinio teisingumo. Mokinys turi suvokti, kad jis yra didesnės bendruomenės ir visuomenės narys ir kad nuo kiekvieno asmeninio indėlio priklauso visuomenės gerovė. Visuomenės gerovė užtikrinama, kai visoms asmenų grupėms sudaroma galimybė lygiavertiškai dalyvauti socialiniame gyvenime. Mokinių indėlis, net ir pats mažiausias, užtikrinant šias galimybes yra neįkainojama pagalba valstybei ir visiems žmonėms. Todėl mokiniai galėtų būti skatinami savanoriauti teikiant pagalbą savarankiškai arba per įvairias nevyriausybines organizacijas, teikiančias pagalbą stokojantiems, neįgaliems, vienišiems ir pagyvenusiems asmenims, migrantams ir kitiems mokinių artimoje aplinkoje gyvenantiems ir sunkumų patiriantiems žmonėms ir kt.;

4.4. dalyvavimo. Socialinė-pilietinė veikla turi padėti mokiniui suprasti, kad demokratinės visuomenės grįstos jų piliečių įsitraukimu ir dalyvavimu sprendžiant visuomenei aktualius klausimus ir kad kolektyvinėmis pastangomis galima pasiekti daugiau, nei veikiant individualiai. Todėl mokiniai turi būti skatinami atlikti veiklas ne tik individualiai, bet ir dalyvaujant bendrose veiklose, kurių metu jie mokytųsi pažinti vieni kitus, išklausyti skirtingas nuomones, ieškoti sutarimo, argumentuoti nuomones, atlikti įvairus socialinius vaidmenis, dalintis, bendradarbiauti ir padėti vieni kitiems. Galimos įvairios mokinių grupių arba klasių iniciatyvos, siekiant spręsti vietos bendruomenei aktualius klausimus, pvz., organizuoti pilietines iniciatyvas ir / ar jose dalyvauti, taip pat dalyvauti kraštotyrinėje, ekologinėje veikloje, domėtis aplinkosaugine veikla, dalyvauti ekspedicijoje, žygyje, nagrinėti istorinius šaltinius ir kt.

**IV SKYRIUS**

**SOCIALINĖS-PILIETINĖS VEIKLOS ĮGYVENDINIMAS**

5. Socialinei-pilietinei veiklai skirtas minimalus privalomas valandų skaičius yra numatytas Bendrųjų ugdymo planų 90 punkte. Šis laikas nėra įskaičiuojamas į mokinio mokymosi krūvį, tai laisvu nuo pamokų metu vykdoma veikla. Mokiniui pageidaujant ši veikla gali būti vykdoma ir mokinių atostogų metu. Socialinė-pilietinė veikla turi būti atlikta iki ugdymo proceso pabaigos. Už socialinės-pilietinės veiklos koordinavimą atsakingas kiekvienos klasės vadovas.

6. Socialinė-pilietinė veikla vykdoma cikliškai: mokinys apmąsto savo mokymosi patirtį ir priima sprendimą, į kokias socialines-pilietines veiklas norėtų įsitraukti, kaip dalyvavimas šiose veiklose padėtų jam augti ir tobulėti. Mokinys planuoja savo veiklas padedamas klasės vadovo. Mokinys pasirengia planą pasirinktai socialinei-pilietinei veiklai įgyvendinti, atlieka nusimatytas užduotis, reguliariai apgalvoja savo atliekamos socialinės-pilietinės veiklos prasmingumą ir pridėtinę vertę sau ir mokyklos bendruomenei, visuomenei; jei reikalinga, mokinys keičia pirminį socialinės-pilietinės veiklos planą ir koreguoja nusimatytas užduotis. Pabaigęs nusimatytas socialinės-pilietinės veiklos užduotis, mokinys įsivertina savo patirtį ir fiksuoja socialinės-pilietinės veiklos įrodymus kompetencijų aplanke ir socialinės-pilietinės veiklos plane.

**7**. Mokslo metų pradžioje klasių valandėlėse mokiniai supažindinami su reikalavimais atliekant socialinę-pilietinę veiklą.

8. Klasių vadovai individualiai ar grupėje konsultuoja mokinius dėl socialinės-pilietinės veiklos vykdymo, nuolat domisi, kaip sekasi mokiniams, o prireikus siūlo pagalbą. Rekomenduojama, kad klasių vadovai su kiekvienu mokiniu ne mažiau nei 2 kartus per mokslo metus organizuotų individualius ugdomuosius pokalbius apie jo patirtis atliekant socialines-pilietines veiklas. Pokalbių trukmė priklauso nuo mokinių įsitraukimo, motyvacijos ir kitų mokymosi poreikių. Tam tikrais atvejais, sutarus su progimnazijos mokinių taryba, mokiniai savo refleksiją apie atliktos socialinės-pilietinės veiklos rezultatus gali pateikti raštu, kai aprašoma, kaip mokiniams sekėsi pasiekti nusimatytų tikslų, ko mokiniai išmoko atlikdami socialinę-pilietinę veiklą, ką sužinojo naujo apie save ir savo artimiausią aplinką, projektuoti būsimą savo socialinę-pilietinę veiklą aukštesnėje klasėje.

9. Mokinių pareigos atliekant socialinę-pilietinę veiklą:

9.1. pateikti siūlymus dėl galimos socialinės-pilietinės veiklos pobūdžio ir turinio;

9.2. aptarti savo pasiūlytas veiklas ir užduotis su klasės vadovu bei atsižvelgti į teikiamus siūlymus;

9.3. atsakingai vykdyti suplanuotas užduotis;

9.4. apmąstyti savo patirtį ir prireikus koreguoti socialinės-pilietinės veiklos pobūdį, užduotis ir kt.;

9.5. kaupti savo socialinės-pilietinės veiklos įrodymus;

9.6. dalyvauti ugdomuosiuose pokalbiuose su klasės vadovu ir pateikti reikiamus įrodymus apie atliktas socialines-pilietines veiklas arba pateikti savo refleksiją ir įrodymus raštu;

9.7. kilus nenumatytoms aplinkybėms, koreguoti, perplanuoti savo socialinę-pilietinę veiklą.

10. Progimnazijos direktorius:

10.1. skiria už socialinės-pilietinės veiklos organizavimą atsakingą kiekvienos klasės vadovą;

10.2. sudaro sąlygas klasių vadovams organizuoti konsultacijas ir individualius ugdomuosius pokalbius; prireikus sudaro sąlygas mokiniams naudotis progimnazijos infrastruktūra atliekant socialines-pilietines veiklas.

11. Klasių vadovų, atsakingų už socialinės-pilietinės veiklos koordinavimą, pareigos:

11.1. paaiškinti socialinės-pilietinės veiklos prasmę, reikalavimus, progimnazijos prioritetus ir pateikti gerųjų socialinės-pilietinės veiklos atlikimo pavyzdžių;

11.2. padėti mokiniams pasirinkti socialines-pilietines veiklas ir suprasti, kaip jų patirtis jas atliekant prisidės prie mokinių asmeninio augimo; pateikti rekomendacinio pobūdžio socialinių-pilietinių veiklų sąrašą; padėti mokiniams pasirengti savo socialinės-pilietinės veiklos planus;

11.3. organizuoti konsultacijas, pagal galimybes stebėti, kaip mokiniams sekasi atlikti nusimatytas užduotis; pastebėjus, kad mokiniams kyla sunkumų, kviesti mokinius pokalbiui ir teikti reikiamą pagalbą, atsižvelgiant į mokinių amžių ir kontekstą; jei socialinė-pilietinė veikla atliekama už progimnazijos ribų, palaikyti ryšį su organizacijų atstovais, domėtis, kaip sekasi mokiniams;

11.4. teikti grįžtamąjį ryšį mokiniui ir jo tėvams (globėjams, rūpintojams) apie socialinės-pilietinės veiklos rezultatus;

11.5. ugdymo laikotarpio pabaigoje patikrinti, kad būtų įvykdytas minimalus socialinės- pilietinės veiklos reikalavimas, apibendrinti mokinio patirtį ugdomųjų pokalbių metu arba gavus mokinio refleksiją raštu ir vertinti mokinio įvykdytas užduotis bei refleksiją. Socialinės-pilietinės veiklos vertinimo rezultatas fiksuojamas įrašu „įskaityta“ („įsk.“) arba „neįskaityta“ („neįsk.“), nurodant veikloms įgyvendinti panaudotą valandų skaičių. Mokiniams, negavusiems įskaityto socialinės-pilietinės veiklos įvertinimo, skiriama papildomo laiko išsikelti naujus ar patikslinti išsikeltus tikslus ir juos pasiekti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_